title: Syöttäjä

text: Syöttäjät ovat tavallisesti joukkueidensa heikoimpia lyöjiä, koska he keskittyvät harjoittelussa syöttämiseen. MLB:n American League otti vuonna 1973 käyttöön "designated hitter" -säännön, jonka mukaan syöttäjän saa sisäpelissä korvata toisella pelaajalla. National Leaguessa syöttäjät lyövät edelleen omalla vuorollaan.


title: Keven Mealamu

text: Keven Mealamu (s. 20. maaliskuuta 1979 Tokoroa, Uusi-Seelanti) on entinen ammattilaisrugbypelaaja.


title: Keven Mealamu

text: Mealamu aloitti ammattilaisuransa 1999, ja pelasi lähes koko ammattilaisuransa Aucklandin Blues -joukkueessa; vuosina 2000–2015, lukuun ottamatta vuoden 2002 lyhyttä jaksoa Waikaton Chiefs -joukkueessa. Vuonna 2015 hän ilmoitti lopettavansa uransa rugbyn parissa kauden lopussa, ja työskentelevänsä jatkossa Aucklandin liikuntatoimessa.


title: Keven Mealamu

text: Mealamu osallistui ensimmäistä kertaa Uuden-Seelannin maajoukkueessa 23. marraskuuta 2002, ja on pelannut joukkueessa yhteensä 133 ottelussa. Hän oli osallisena voittamassa kultaa rugbyn maailmanmestaruuskisoista vuosina 2011 ja 2015.


title: Frances Arnold

text: Frances Arnold (s. 25. heinäkuuta 1956 Pittsburgh, Pennsylvania) on yhdysvaltalainen tieteilijä.


title: Frances Arnold

text: Arnold sai vuoden 2016 Millennium-teknologiapalkinnon suunnatun evoluution ja uuden entsyymien valmistusmenetelmän kehittämisestä. Arnoldille myönnettiin Nobelin kemianpalkinto vuonna 2018 entsyymien suunnatusta evoluutiosta. Hän jakoi palkinnon George P. Smithin ja Gregory Winterin kanssa.


title: Jacob deGrom

text: Jacob Anthony deGrom (s. 19. kesäkuuta 1988 DeLand, Florida) on yhdysvaltalainen baseballpelaaja, joka edustaa MLB-liigan New York Metsiä. Hänen pelipaikkansa on syöttäjä.


title: Jacob deGrom

text: Syndergaard valittiin tulokaskaudellaan 2014 National Leaguen vuoden tulokkaaksi. Toisella kaudellaan hänet valittiin ensimmäistä kertaa un, ja hän oli myös iso osa World Seriesiin asti edennyttä joukkuetta. Loppuottelusarjan Mets kuitenkin hävisi Kansas City Royalsille voitoin 4-1.


title: MLB:n tähdistöottelu

text: MLB:n tähdistöottelu () on baseballin MLB:n vuotuinen tapahtuma, jossa American Leaguen ja National Leaguen tähdistöjoukkueet kohtaavat näytösottelussa. Ottelu järjestettiin ensimmäistä kertaa vuonna 1933.


title: MLB:n tähdistöottelu

text: Muiden Pohjois-Amerikan pääsarjojen tähdistöotteluista poiketen MLB:n tähdistöottelussa pelataan myös kotiedusta World Seriesiin.


title: MLB:n tähdistöottelu

text: Vuodesta 1985 lähtien tähdistöottelua edeltävänä päivänä on pidetty Home Run Derby -kilpailu, jossa viisi lyöjää molemmista liigoista yrittävät vuorollaan lyödä mahdollisimman monta kunnaria.


title: Yadier Molina

text: Yadier Benjamin Molina (s. 13. heinäkuuta 1982 Bayamón) on puertoricolainen baseballpelaaja, joka edustaa MLB-liigan St. Louis Cardinalsia. Hänen pelipaikkansa on sieppari.


title: Yadier Molina

text: Molina on edustanut Cardinalsia koko MLB-uransa ajan. Hän teki debyyttinsä vuonna 2004, ja on voittanut joukkueessa kahdesti World Seriesin. Molina on valittu yhdeksän kertaa un (2009–2015, 2017–2018), ja hän on yksi aikakautensa parhaista sieppareista.


title: Yadier Molina

text: Molinan vanhemmat veljet Bengie Molina sekä José Molina ovat myös entisiä MLB-tason sieppareita.


title: Against the Current

text: Against the Current on yhdysvaltalainen vuonna 2011 perustettu vaihtoehtorock-yhtye Poughkeepsiesta, New Yorkista. Yhtyeeseen kuuluvat laulaja Chrissy Costanza, kitaristi/laulaja Dan Gow sekä rumpali Will Ferri. He nousivat suosioon YouTube-covereiden myötä. Ensimmäisen oman singlensä, ”Thinking”, he julkaisivat heinäkuussa 2012. Vuotta myöhemmin yhtye julkaisi singlen ”Closer, Faster”, joka julkaistiin myös heidän vuonna 2014 julkaistulla debyytti-EP:llään, nimeltään "Infinity". Vuonna 2015 yhtye teki levytyssopimuksen Fueled by Ramenin kanssa. Ensimmäisen studioalbuminsa, "In Our Bones", yhtye julkaisi toukokuussa 2016.


title: Adrián Beltré

text: Adrián Beltré Pérez (s. 7. huhtikuuta 1979 Santo Domingo) on dominikaanilainen baseballpelaaja, joka on vuodesta 2011 lähtien edustanut MLB-liigan Texas Rangersiä. Hänen pelipaikkansa on kolmosvahti.


title: Adrián Beltré

text: Beltré teki MLB-debyyttinsä Los Angeles Dodgersin riveissä vasta 19-vuotiaana kesäkuussa 1998. Hänet on urallaan valittu neljästi un.


title: Chipper Jones

text: Larry Wayne ”Chipper” Jones, Jr. (s. 24. huhtikuuta 1972 DeLand, Florida) on yhdysvaltalainen uransa lopettanut baseballpelaaja. Hän pelasi koko 19-vuotisen MLB-uransa ajan Atlanta Bravesissa. Jonesin pelipaikkansa oli pääasiassa kolmosvahti.


title: Chipper Jones

text: Jones oli vuoden 1990 ykkösvaraus. Hän pelasi organisaatiossa koko 23-vuotisen ammattilaisuransa ajan, ja MLB:ssä 19 kauden aikana 2 499 runkosarjaottelua. Hänen pelinumeronsa 10 on jäädytetty seuran toimesta.


title: Chipper Jones

text: Jones valittiin un kahdeksan kertaa. Kaudella 1999 hän voitti National Leaguen arvokkaimman pelaajan palkinnon, ja kaudella 2008 hän voitti NL:n lyöjäkuninkuuden (paras lyöntikeskiarvo). Jones lopetti uransa 40-vuotiaana kauden 2012 jälkeen.


title: Edwin Encarnación

text: Edwin Elpidio Encarnación (s. 7. tammikuuta 1983 La Romana) on dominikaanilainen baseballpelaaja, joka on vuodesta 2009 lähtien edustanut MLB-liigan Toronto Blue Jaysiä. Hänen pelipaikkansa on pääasiassa ykkösvahti tai "designated hitter".


title: Edwin Encarnación

text: Texas Rangers varasi Encarnaciónin yhdeksännellä kierroksella vuoden 2000 . Hän teki MLB-debyyttinsä Cincinnati Redsin riveissä kaudella 2005. Vaihtelevien esitysten jälkeen Encarnación kaupattiin Toronto Blue Jaysiin heinäkuussa 2009.


title: Edwin Encarnación

text: Lopullisen läpimurtonsa Encarnación teki kaudella 2013, jolloin hänet valittiin myös ensimmäistä kertaa un. Torontossa Encarnación on muodostanut vaarallisen lyöjäkaksikon yhdessä maanmiehensä José Bautistan kanssa.


title: Atlantic Star (risteilyalus)

text: Atlantic Star (ennen FairSky, Pacific Sky, Sky Princess, ja Sky Wonder) oli risteilyalus, joka rakennettiin vuonna 1984. Sen on omistanut Sitmar Cruises, Princess Cruises, P&O Cruises Australia, ja Pullmantur Cruises. Vuosina 2010-2013 alus oli tyhjillään jonka jälkeen se  luovutettiin STX Ranskalle osamaksuna uuden "Oasis"-luokan risteilyalukseen. Myöhemmin se on kuulemma myyty purettavaksi Aliağaan, Turkkiin, ja nimeksi tuli Antic.


title: Darja Kasatkina

text: Darja Sergejevna Kasatkina (, s. 7. toukokuuta 1997 Toljatti) on venäläinen tennispelaaja. Parhaimmillaan hän on ollut kaksinpelissä WTA-listan sijalla 10 lokakuussa 2018 ja nelinpelissä sijalla 43 syyskuussa 2016. Hän on voittanut urallaan kaksi WTA-turnausta kaksinpelissä ja yhden nelinpelissä.


title: Darja Kasatkina

text: Kasatkina voitti tyttöjen kaksinpeliturnauksen Ranskan avoimissa 2014 voitettuaan loppuottelussa Ivana Jorovićin. Kasatkina oli junioreiden maailmanlistalla parhaimmillaan kolmantena kesäkuussa 2014.


title: Darja Kasatkina

text: Kasatkina teki Grand Slam -debyyttinsä Yhdysvaltain avoimissa vuonna 2015. Vuonna 2018 hän ylsi puolivälieriin Ranskan avoimissa ja Wimbledonissa. Hän on voittanut kaksinpelissä WTA-turnauksen Charlestonissa vuonna 2017 ja Moskovassa vuonna 2018. Nelinpelissä hän on voittanut Moskovan WTA-turnauksen vuonna 2015.


title: Alva Forsius

text: Alva Forsius (24. toukokuuta 1866 Porvoon maalaiskunta – 14. heinäkuuta 1936) oli suomalainen yhteiskunnallinen toimija. Hän perusti Porvooseen synnytyssairaalan sekä aviottomille äideille äiti-lapsi-kodin.


title: Alva Forsius

text: Forsius oli myös Suomen Pelastusarmeijan uranuurtajia. Hän toi Pelastusarmeijan Suomeen kahden muun kanssa yhteistyössä. Hän valmistui Pelastusarmeijan luutnantiksi 1889 ja toimi sen jälkeen Pelastusarmeijassa 10 vuotta. Kätilöksi hän valmistui 10. syyskuuta 1898 ja toimi alkuun sairaalan synnytysosaston johtajana. Nähtyään naimattomien äitien vaikean tilanteen hän sai ajatuksen perustaa Porvooseen yksityisen synnytyssairaalan. Viisipaikkainen synnytyssynnytyslaitos avattiin 1. kesäkuuta 1899 vuokratiloissa, mutta hän ryhtyi rakennuttamaan Porvoon Joonaanmäelle 12-paikkaista laitosta.


title: Alva Forsius

text: Synnytyslaitoksen valmistuttua hän alkoi suunnitella äiti-lapsi-kotia, joka sai nimen Solhem ja aloitti toimintansa 1. kesäkuuta 1914 synnytyslaitosta vastapäätä. Siellä äiti ja lapsi saivat olla puoli vuotta ja äiti sai oppia käytännön taidoissa, kuten lastenhoidossa ja heitä valmistettiin myös ammattiin. Puolen vuoden jälkeen äitiä ja lasta seurattiin vielä kolme vuotta. Forsius otti kasvatiksi kolme lasta, joista yksi kuoli pian, mutta kaksi eloon jäänyttä hän myöhemmin adoptoi.


title: Alva Forsius

text: Forsius kirjoitti odottaville äideille tarkoitettuja ja lastenhoitoa käsitteleviä kirjoja.


title: Natalja Poklonskaja

text: Natalja Vladimirovna Poklonskaja (, ; s. 18. maaliskuuta 1980) on Venäjän parlamentin alahuoneen eli duuman edustaja ja entinenKrimin tasavallan korkein syyttäjäviranomainen.


title: Natalja Poklonskaja

text: Poklonskaja toimi Ukrainalla syyttäjäntehtävissä vuodesta 2002 helmikuuhun 2014 työskennellen eri syyttäjän toimistoissa sekä avustavana piirisyyttäjänä. Krimin kriisin aikana hän irtisanoutui tehtävästään Kiovan syyttäjänvirastossa ja hänet nimitettiin Krimin tasavallan korkeimmaksi syyttäjäviranomaiseksi 11. maaliskuuta 2014. Kyseisenä päivänä Poklonskaja piti lehdistötilaisuuden, jonka seurauksena hänestä tuli Internet-ilmiö. Krimin päädyttyä osaksi Venäjän hallintoa, vahvistivat Venäjän viranomaiset Poklonskajan nimityksen 25. maaliskuuta 2014. Samaan aikaan Ukrainan viranomaiset etsintäkuuluttivat hänet epäiltynä maanpetoksesta. Syyskuussa 2016 valittiin Venäjän parlamentin alahuoneen eli duuman vaaleissa kansanedustajaksi.


title: Reunameri

text: Reunameri tai sivumeri on matalahko merialue, joka reunustaa mantereen laitoja. Yleensä reunameri rajautuu rannikkoon, saariin, saaristoihin tai niemimaihin. Myös merenalaiset harjanteet tai selänteet voivat rajata sitä. Reunameri voi olla isompi lahti, poukama tai kanaali, esimerkiksi Englannin kanaali. Suomeksi reunamerta voi nimittää myös ranta- tai rannikkomereksi.


title: Reunameri

text: Reunameret ovat tyypillisesti matalampia kuin avomeri, sillä ne sijaitsevat mannerjalustalla (myös: mannertasanne tai šhelfi), joka alkaa mantereen reunoilta ja laskeutuu melko loivasti noin 200–400 metrin syvyyteen. Sitten alkaa jyrkkä mannerrinne, joka ulottuu noin 3 000 metrin syvyyteen, jonka jälkeen alkaa syvän meren alue. Reunameriä voidaan sanoa myös sivumeriksi.


title: Reunameri

text: Mantereita ympäröi kolme valtamerta: Atlantti, Intian valtameri ja Tyynimeri. Eteläinen jäämeri yhdistyy kaikkiin kolmeen valtamereen ilman selvää rajaa. Pohjoinen jäämeri voidaan lukea osaksi Atlantia, mutta Beringinsalmi yhdistää sen myös Tyyneenmereen. Valtameristä erotetaan sivumeriä, joita ovat reunameret, välimeret ja sisämeret. Termit ovat osin päällekkäiset, eikä ole yhtä virallista tahoa ylitse muiden, joka täsmälleen määrittelisi reunameret, joten niihin saatetaan laskea myös välimeret ja sisämeret. Reunamerta voi sanoa välimereksi, jos se on kahden tai useamman maanosan välissä; sisämereksi, jos se on maanosien sisällä ja valtamereen on yhteys vain kapeahkojen salmien kautta.


title: Reunameri

text: Kansainvälisen merikartoitusjärjestön IHO:n julkaisu "S-23 Limits of Oceans and Seas" määrittelee valtamerien ja merien rajat. Julkaisusta on voimassa sen kolmas laitos vuodelta 1953. IHO:n jäsenmaiden edustajien työryhmä on koettanut kiirehtiä uuden laitoksen julkaisua. Tehtävää on vaikeuttanut muun muassa kiista Japaninmerestä, josta julkaisussa käytetään nimeä "Japan Sea". Koreat ovat kiistäneet nimen ja vaatineet sen sijaan nimeksi "East Sea" tai "East Sea of Korea" (Itämeri tai Korean itämeri, tai näitä vähintään "Sea of Japan" -nimen rinnalle. IHO on ehdottanut myös täysin uuden nimen valitsemista kansainväliseksi nimeksi.


title: Reunameri

text: Koska reunameret ovat yleisesti avomerta matalampia valtameren osia, ne ovat avomerta alttiimpia ihmisen toiminnan vaikutuksille, jokien valumille, ilmastolle ja veden kiertokululle.


title: Reunameri

text: Ihminen hyödyntää rannikkoja ja reunameriä ruuan- ja energiantuotannossa, vapaa-ajan viestossa, liikennöinnissä ja sekä tieteellisissä että teollisissa tarkoituksissa. Kalastuksesta 90 % tapahtuu 200 kilometrin säteellä rantaviivasta, joten sillä on valtava vaikutus reunameriin. Mereen pääsee vahingossa tai tahallisesti jätevesiä ja saasteita öljyvahingot mukaan lukien, radioaktiivista jätettä, ruoppauksen pohjasedimentistä vapauttamia rehevöittäviä ravinteita, pesuaineita ja muita vastaavia kotitalouksien kemikaaleja sekä muovia.


title: Reunameri

text: Ihmisen toiminnan seurauksena rannikot ja reunameret ovat alttiina saastumiselle, koska toiminta niiden läheisyydessä on runsasta ja aktiivista. Haitallisten aineiden pitoisuus reunamerellä voi olla tuhat kertaa suurempi kuin avomerellä. Saasteet kulkeutuvat mereen jätävesien mukana tai laskeutumina ilman mukana. Myrkyt voivat häiritä vesien eliöstön kasvua, kun taas kotitalouksien jätevedet ja viljelysmaiden valumavedet aiheuttavat liikakasvua, rehevöitymistä, josta seuraa esimerkiksi haitallisten leväkukintojen kasvua.


title: Reunameri

text: Veden kiertokulku reunamerissä riippuu muun muassa meren muodosta, syvyysolosuhteista, makean veden vaikutuksesta kuten jokien valumavesistä ja sademäärästä sekä haihtumisesta. Esimerkiksi Mustallamerellä ja Itämeressä jokien valuma ja sademäärä ylittävät merestä haihtuvan veden määrän. Tällöin makea vesi pyrkii virtaamaan merelle päin lähellä veden pintaa laimentaen reunameren suolaisuutta. Mutta Välimerellä taas haihtuminen on valuntaa ja sademäärää suurempi. Merivesi muuttuu suolaisemaksi, jolloin se painuu kohti pohjaa ja vähemmän tiheää vettä virtaa Atlantilta Välimereen. Sekä Itämeressä että Mustallamerellä syntyy meren pohjalle hapettomia alueita, joissa mikään ei kasva.


title: Reunameri

text: Osa reunameristä on mahdollista laskea välimeriin ja sisämeriin. Välimeri on kahden tai useamman maanosan välissä, sisämeri on maanosien sisällä ja sillä on yhteys valtamereen vain kapeahkon salmen tai salmien kautta. Kaspianmeri ei nimestään ja koostaan huolimatta ole meri vaan se on suolajärvi, samoin kuin Salton Sea. Garabogazköl taas yhdistyy kapean salmen kautta Kaspianmereen. Myöskin Kuollutmeri on järvi. Japanille kuuluva Seton sisämeri taas on nimensä mukaisesti sisämeri.


title: KHL:n varaustilaisuus 2016

text: KHL:n varaustilaisuus 2016 oli KHL-liigan kahdeksas . Se järjestettiin 23. toukokuuta Moskovassa. Varaustilaisuudessa varattiin 147 pelaajaa viidellä kierroksella. Admiral Vladivostok varasi ensimmäiselle varausvuorolla puolustaja Veniamin Baranovin.


title: KHL:n varaustilaisuus 2016

text: Varaustilaisuudessa varattujen pelaajien oikeudet pysyvät KHL-joukkueilla siihen asti kunnes pelaaja täyttää 29 vuotta. Varaustilaisuus saattaa jäädä viimeiseksi, sillä sen mielekkyyttä sarjan kannalta on pohdittu useamman vuoden ajan.


title: Jack Kerouacin bibliografia

text: Jack Kerouacin bibliografia.


title: Oukkidouppi

text: Oukkidouppi on suomalainen rap-yhtye. Rumban toimittaja Jarkko Fräntilä kuvaa yhtyettä puhtaaksi internet-ajan ilmiöksi. Helsingin Sanomien kulttuurikriitikko Oskari Onninen kuvaa yhtyeen kappaleita positiivisuusteemaiseksi mindfulnessrapiksi. Yhtye on esiintynyt muun muassa Flow-festivaaleilla ja Tavastia-klubilla.


title: Oukkidouppi

text: Yhtye on julkaissut suurimman osan tuotantonsa ilmaiseksi internetissä. Se julkaisi vuosina 2012–2013 30 musiikkivideota YouTubessa.. Lisäksi jokainen yhtyeen jäsen on julkaissut oman soolo-mixtapen syksyllä 2013 SoundCloudissa. Yhtyeen kappale "Kuuden tähden illallinen" on julkaistu Eevil Stöön albumilla "Stökiss" ja kappale "Vesi=H20 osa 3" kokoelma-albumilla "SAY5V Mixtape". Nuori Karvane vierailee Eevil Stöön albumilla "Iso vauva Jeesus".


title: Macedonia (täsmennyssivu)

text: Macedonia voi tarkoittaa seuraavia asioita:


title: Elina Gustafsson

text: Elina Gustafsson (s. 6. helmikuuta 1992) on suomalainen nyrkkeilijä, jonka seura oli kevääseen 2017 asti Porin NMKY ja vuosina 2017–2019 Tampereen Voimailuseura. Aikaisemmin myös Porin Pyrintöä edustanut Gustafsson on voittanut MM-pronssia Astanassa 2016, EM-kultaa Sofiassa 2018 ja useita Suomen mestaruuksia sekä kaksi Pohjoismaiden mestaruutta vuosina 2015 ja 2016. Hänen henkilökohtainen valmentajansa oli Porissa Marko Pennanen, mutta Tampereella valmentaja vaihtui Maarit Teuroseen.


title: Elina Gustafsson

text: Toukokuussa 2016 Kazakstanin Astanassa käydyissä MM-kilpailuissa Gustafsson pääsi arvalla suoraan toiselle kierrokselle, jossa hän voitti Liettuan Rita Sutkuten tuomariäänin 3–0. Puoliväliereissä Gustafsson varmisti mitalisijan kukistamalla Venäjän Saadat Abdulajevan, joka on vuoden 2015 MM-hopeamitalisti. Välieräottelussa hän hävisi Kiinan Hong Gulle ja sijoittui jaetulle pronssille yhdessä Saksan Nadine Apetzin kanssa.


title: Elina Gustafsson

text: Euroopan-mestaruuskilpailuissa 2018 Sofiassa Bulgariassa Gustafsson voitti mestaruuden kukistamalla loppuottelussa Venäjän Jaroslava Jakušinan hajaäänituomiolla. Gustafssonista tuli näin ensimmäinen suomalainen nyrkkeilyn Euroopan-mestari naisissa yhdessä Mira Potkosen kanssa, joka myös voitti mestaruuden samana päivänä samoissa kisoissa.


title: Elina Gustafsson

text: Gustafsson on palkittu TUL:n Satakunnan piirin parhaana naisurheilijana 2013. Vuonna 2015 hänet valittiin Miss Gay Finland -kilpailun ensimmäiseksi perintöprinsessaksi. Hänen kumppaninsa on Emmi Asikainen.


title: Elina Gustafsson

text: Koulutukseltaan Gustafsson on lähihoitaja.


title: Porin NMKY

text: Porin NMKY on vuonna 1920 perustettu urheiluseura, joka nykyään on keskittynyt nyrkkeilyyn. Seuraa edustaneita nyrkkeilijöitä ovat muun muassa olympiamitalistit Joni Nyman ja Jyri Kjäll, MM-mitalisti Elina Gustafsson sekä ammattilaisena otellut Kai Kauramäki.


title: Bernard Carayon

text: Bernard François Marie Carayon (s. 1. lokakuuta 1957 Pariisi) on ranskalainen poliitikko.


title: Bernard Carayon

text: Vuonna 1984 Carayon siirtyi Jacques Chiracin Pariisin kaupunginhallinnon esikuntaan. Vuosina 1986–1988 hän toimi turvallisuusasioista vastaavan ministeri Robert Pandraudin esikunnassa projektipäällikkönä. Vuosina 1988–1990 hän toimi konsulttina ja johtajana Ecoficessa, Rotschild-pankin tytäryhtiössä. Vuosina 1990–1991 hän toimi varajohtajana Charles Pasquan johtamassa Hauts-de-Seinen aluehallinnossa ja vuosina 1993–2012 Tarnin alueen kansanedustajana.


title: Bernard Carayon

text: Hän on toiminut myös asianajajana Pariisissa ja luennoitsijana.


title: Bernard Carayon

text: Carayon on ajoittain avustanut Scienses Po Paris-kauppakorkeakoulua sekä Pariisin taloudellisen sodankäynnin koulua, jossa hän on opettanut taloustiedustelua.


title: Bernard Carayon

text: Vuonna 2007 Carayon ylennettiin reservissä everstiksi.


title: Bernard Carayon

text:
Carayonin mukaan George Soros ja Euroopan Unioni rahoittavat kolmasosaa sadasta kansalaisjärjestöstä, jotka edistävät maahanmuuttajien tuloa Eurooppaan myös laittomasti. Hänen mukaansa Soros käyttää vuosittain miljardi dollaria rahoittaakseen värivallankumouksia ja erityisesti maahanmuuttoa edistäviä kansalaisjärjestöjä.
Carayonin mukaan amerikkalainen European Stability Initiative-ajatuspaja laati Merkelin vuoden 2015 lokakuun suunnitelman, jossa kehottiin Saksaa ottamaan maahan lisää maahanmuuttajia ja jakamaan heille viisumeja vapaata liikkumista varten. Ajatuspajaa rahoittaa Soroksen Open Society Institute sekä Rockefeller Brothers Fund ja muita amerikkalaisia rahoittajia.


title: Eulace Peacock

text: Eulace Peacock (27. elokuuta 1914 Dothan, Alabama, Yhdysvallat – 13. joulukuuta 1996 Yonkers, New York, Yhdysvallat) oli pikajuoksija ja pituushyppääjä, jonka uran huippukausi ajoittui 1930-luvun puoliväliin.


title: Eulace Peacock

text: Peacock sivusi 6.8.1934 Oslossa silloista 100 metrin juoksun maailmanennätystä 10.3 ja voitti lajissa vuonna 1935 USA:n mestaruuden. Hän voitti samoissa mestaruuskisoissa kultaa pituudessa ennätyksekseen jääneellä tuloksella 8,00 m. Peacock ei kuitenkaan voinut osallistua Berliinin vuoden 1936 kesäolympialaisiin, koska hän oli loukannut oikean takareitensä, ensin elokuussa 1935 ja uudelleen 24.4.1936, juostessaan Philadelphiassa käydyssä Penn Relays -viestijuoksutapahtumassa 4x100 metrin viestin ankkurina. Vuosien 1940 ja 1944 kesäolympialaisia ei järjestetty toisen maailmansodan takia. Peacock ei koskaan voinut osallistua olympialaisiin.


title: Eulace Peacock

text: Peacock ja Berliinin vuoden 1936 kesäolympialaisissa neljä kultaa (100 m, 200 m, 4x100 m, pituus) voittanut Jesse Owens olivat keskinäisissä kilpailuissaan sekä niiden ulkopuolella toistensa ystäviä, jotka aina kunnioittivat toisiaan. Esimerkiksi 28.3.1936 käydyssä 50 jaardin kisassa Peacock horjahti lähdössä ja Owens juoksi voittoon. Kun Owens huomasi, mitä oli tapahtunut, hän vaati kisan uudelleen juoksemista. Peacock voitti uusintalähdön, mutta ei halunnut ottaa vastaan kultamitalia. On usein väitetty, että Peacock voitti ennen loukkaantumistaan Owensin seitsemän kertaa kymmenessä kohtaamisessa, mutta on esitetty myös toisenlaisia väitteitä, esimerkiksi että voitot finaaleissa, joissa molemmat kilpailivat terveinä, menivät tasan, tai että Owens voitti useimmat keskinäiset kohtaamiset.


title: Eulace Peacock

text: Owens juoksi Chicagossa 20.6.1936, alle kaksi kuukautta ennen Berliinin olympialaisia, uuden 100 metrin juoksun maailmanennätyksen 10.2. Peacockin tuloskunto 1930-luvun puolivälissä ja poisjäänti loukkaantumisen takia ovat synnyttäneet pohdintaa kontrafaktuaalisen historian näkökulmasta, miten olisi käynyt, jos Peacock olisi huippukuntoisena voinut osallistua Berliinin olympialaisiin. Eulace Peacockin hautakivessä lukee ”World's Fastest Human” ’maailman nopein ihminen’, ja hänestä on kirjoitettu artikkeli, jossa hänestä käytetään ilmausta ”history’s greatest also-ran”, joka viittaa suureen juoksijaan, joka ei saanut nimeään olympialaisten historiaan. Peacock suhtautui loukkaantumisensa aiheuttamaan poisjääntiin ilmentäen samaa urheiluhenkeä kuin juoksijana. Hän sanoi, että totta kai hän pettyi, mutta koko elämää ei voi käyttää sen miettimiseen, mitä olisi voinut olla. Peacock toimi uransa jälkeen valmentajana, yleisurheilukilpailuiden toimitsijana sekä yrittäjänä. Hänet valittiin National Track & Field Hall of Fame –kunniagalleriaan vuonna 1987, mm. vuonna 1974 valitun Jesse Owensin seuraksi.


title: Eulace Peacock

text: Jesse Owensista kertovassa elokuvassa Race (2016) Eulace Peacockia esittää Shamier Anderson.


title: Tidskrift i Sjöväsendet

text: Tidskrift i Sjöväsendet oli Turussa vuosina 1868–1871 ilmestynyt ruotsinkielinen merenkulkualan ammattilehti.


title: Tidskrift i Sjöväsendet

text: Turun merenkulkukoulun opettajana toimineen merikapteeni B. H. Ljunggrenin julkaisema ja toimittama "Tidskrift i Sjöväsendet" ilmestyi ensimmäisenä vuotenaan Suomen merivakuutusyhdistyksen taloudellisen tuen turvin. Se julkaisi tietoja merenkulkualan uutuuksista, keksinnöistä ja parannuksista sekä merenkulkua ja kauppalaivastoa koskevia virallisia tiedotuksia. Lehti sisälsi myös maallikoita kiinnostavaa luettavaa merirosvoista, löytöretkistä ja haaksirikoista. Kerran kuukaudessa ilmestynyt hyvin toimitettu lehti lakkasi tappiollisena neljän vuoden jälkeen.


title: Käänteinen ilmastonmuutos

text: Ilmastonmuutos tarkoittaa maailmanlaajuista ilmaston lämpenemistä, joka johtuu ihmisen tuottamien kasvihuonekaasujen määrän kasvusta ilmakehässä. Kasvihuonekaasut toimivat ilmakehässä kasvihuoneen lasiseinien tavoin: ne päästävät auringosta tulevan valon läpi maapallolle, mutta eivät kaikkea maapallosta heijastuvaa lämpösäteilyä takaisin avaruuteen. Tätä sanotaan kasvihuoneilmiöksi. Kasvihuonekaasupäästöjen vähentäminen ei yksinään riitä, vaan rinnalle tarvitaan ratkaisu, jonka avulla ilmakehän ylimääräinen hiilidioksidi voidaan sitoa takaisin maaperään. Tämän seurauksena ilmakehästä poistuu hiilidioksidia, ja käänteinen ilmastonmuutos käynnistyy. Globaalisti ilmaston lämpenemisen keskeisiä aiheuttajia ovat fossiilisten polttoaineiden polttaminen sekä kemiallisiin tuotantopanoksiin nojaava maataloustuotanto. YK:n raportti (2013) esittää käänteisen ilmastonmuutoksen olevan mahdollista , jos siirrytään kemiallisten tuotantopanosten käytöstä uusiutuvaan kiertomaatalouteen, jossa maaperä sitoo ilmakehän hiilidioksidia ja sitoo hiilen (takaisin) maaperään .


Veckoblad för Uppfostran och Undervisning oli Helsingissä vuosina 1834–1835 ilmestynyt ruotsinkielinen kasvatusopillinen aikakauslehti.


Tunnetun pedagogin Odert Henrik Gripenbergin julkaisema ja toimittama "Veckoblad för Uppfostran och Undervisning" oli Suomen ensimmäinen tieteellisen erikoisalan aikakauslehti. Se käsitteli kasvatustieteen metodeja ja pohti opetuksen tarkoituksia ja päämääriä. Gripenbergin näkemykset perustuivat G. I. Hartmanin empiirisen havainnoinnin filosofiaan ja Pestalozzin käytännöllisiin ajatuksiin. Raskassoutuinen, lähinnä opettajien parissa kannatusta saanut "Veckoblad" ilmestyi vain vajaan vuoden ajan.


title: Kiertomaatalous

text: Kiertomaatalous lisää viljelymaan tuottavuutta, vähentää viljelyn päästöjä, lisää ympäristön monimuotoisuutta sekä lisää maatalouden kykyä sopeutua ympäristön ja yhteiskunnan muutoksiin. Uusiutuvassa kiertomaataloudessa käytetään seosviljelyä, istutetaan puita sekä hyödynnetään metsiä ja kosteikkoja kestävällä tavalla. Luonnon monimuotoisuuden palauttaminen ja luonnon suojelu sekä maan kasvukunnon korjaaminen ja sen ylläpito ovat kiertomaataloudessa avainasemassa.


title: Kiertomaatalous

text: Maatilojen kasvihuonekaasupäästöihin vaikutetaan käyttämällä tiloilla uusiutuvaa energiaa, pitämällä hyvää huolta peltomaan rakenteesta ja kasvattamalla peltojen hiilinieluja. Typensitojakasvien kasvattaminen teollisten typpilannoitteiden käytön sijaan vähentää lannoiteteollisuuden tarvetta sekä vähentää typpiteollisuuden energiantarvetta ja sitä kautta päästöjä. Typensitojakasveilla voidaan tuottaa ilmastoystävällistä ruokaa, rehua ja lannoitusta ilman typpilannoitteita. Kotieläintuotannossa syntyvän lannan oikeilla varastointi- ja käsittelytavoilla voidaan saada lannan ravinteet tehokkaammin kiertoon ja kasvien käyttöön.


title: Kiertomaatalous

text: Ilmastonmuutoksen vaikutusten heikkeneminen hillitsevät myös ilmastopakolaisuuden määrää. Ilmastopakolaiset ovat joutuneet muuttamaan asuinalueiltaan pois ilmastonmuutoksen aiheuttamien seurausten, kuten ruoan puutteen tai ääriolosuhteiden, vuoksi.


title: Kiertomaatalous

text: Kiertomaatalous tekee ruoasta terveellisempää ja ravinteikkaampaa, sillä kiertomaatalouden menetelmät lisäävät pellon multavuutta ja ravinnerikkautta. Lisäksi keinotekoisten lannoitteiden, torjunta-aineiden sekä rikkaruohomyrkkyjen käyttöä minimoidaan, jolloin kemikaalien määrä ruoassamme vähenee. Nämä yhdessä antavat kasveilla hyvän kasvualustan. Viljelijä säästää rahaa, kun keinotekoisten lannoitteiden, torjunta-aineiden ja rikkaruohomyrkkyjen käyttöä minimoidaan. Samalla viljelijän päästöt vähenevät, kun kemikaalien käyttö supistuu.


title: Rugbyn maailmanmestaruuskilpailut 2011

text: Vuoden 2011 rugbyn maailmanmestaruuskilpailut, järjestyksessä seitsemännet maailmanmestaruuskilpailut, järjestettiin Uudessa-Seelannissa 9. syyskuuta – 23. lokakuuta 2011.


title: Rugbyn maailmanmestaruuskilpailut 2011

text: Ottelut pelattiin useilla eri stadioneilla, niin Pohjoissaarella kuin Eteläsaarellakin, ja kilpailu kokonaisuudessaan oli suurin Uudessa-Seelannissa järjestetty urheilutapahtuma.


title: Rugbyn maailmanmestaruuskilpailut 2011

text: Ottelut pelattiin 12 eri stadionilla.


title: Rugbyn maailmanmestaruuskilpailut 2011

text: Christchurchissa sattunut maanjäristys aiheutti muutoksia, sillä kaupungin stadion vaurioitui, jonka seurauksena stadionilla suunnitellut pelit siirrettiin muille stadioneille; alkulohkon viisi peliä eri stadioneille ja välierän ottelut Aucklandiin.


title: Rugbyn maailmanmestaruuskilpailut 2011

text: 12 joukkuetta pääsi suoraan lopputurnaukseen.


title: Rugbyn maailmanmestaruuskilpailut 2011

text: Lohkojen kaksi parasta etenivät puolivälieriin. Niiden lisäksi myös kolmanneksi sijoittuneet saivat suoran paikan vuoden 2015 MM-kisoihin.


title: Rugbyn maailmanmestaruuskilpailut 2011

text: – 8–9


title: Rugbyn maailmanmestaruuskilpailut 2011

text: – 18–21


title: Rugbyn maailmanmestaruuskilpailut 2011

text: – 7–8


title: Kosken kartano

text: Kosken kartano () on Kosken ruukkiyhdyskunnassa Varsinais-Suomen ja Uudenmaan rajalla sijaitseva kartano. Kartano sijaitsee Salon kaupungissa ja kuului Perniöön ennen vuoden 2009 kuntaliitosta.


title: Kosken kartano

text: Kosken kartano tuottaa hereford-luomulihaa ja maaseutuelämyksiä kartanokierrosten merkeissä. Tilalla viljellään nurmirehua, ohraa, rypsiä, ruista, kauraa ja vehnää. Kosken kartanon omistavat Fredrik ja Helena von Limburg Stirum.


title: Kosken kartano

text: Museovirasto on vuonna 2009 määritellyt Kosken ruukinalueen yhdeksi Suomen valtakunnallisesti merkittävistä rakennetuista kulttuuriympäristöistä. WWF valitsi Kosken kartanon vuonna 2014 Suomen ympäristöystävällisimmäksi maatilaksi.


title: Kosken kartano

text: Kartanon punamullattu rakennus on vuodelta 1731. Nykyisen asunsa se on saanut 1920-luvulla.


title: Lukemisia Suomen sotamiehille

text: Lukemisia Suomen sotamiehille – Läsning för den finske soldaten oli Helsingissä vuosina 1888–1901 ilmestynyt suomen- ja ruotsinkielinen sotilaslehti.


title: Lukemisia Suomen sotamiehille

text: Suomen sotaväen päällikön hallituksen julkaisema "Lukemisia Suomen sotamiehille" oli miehistölle tarkoitettu kaksikielinen aikakauslehti, jonka rinnalla ilmestyi päällystölle suunnattu ruotsinkielinen "Finsk Militär Tidskrift". Sen toimittajina työskentelivät R. von Willebrand (1888–1896) ja M. Alfthan (1897–1901). Lehden päätehtäväksi ilmoitettiin sotilashengen ylläpitäminen. Se julkaisi muistelmia ja kuvauksia varsinkin Turkin sodasta, jakoi ammattitietoutta, käsitteli sotaväen jokapäiväistä elämää ja erityisesti urheilutoimintaa. "Lukemisia" ilmestyi epäsäännöllisesti ja sen menekki oli ilmeisen heikko. Lehti lakkasi Suomen sotaväen lakkauttamisen myötä.


title: HTC Vive

text: HTC Vive on HTC:n ja Valve Corporationin yhteistyössä kehittämä virtuaalitodellisuusjärjestelmä, joka koostuu virtuaalilaseista, käsissä pidettävistä liikeohjaimista ja laserpohjaisista sensoreista. Järjestelmä on suunniteltu muuntamaan sensorien avulla määritelty tila kolmiulotteiseksi virtuaalimaailmaksi jonka sisällä voi liikkua ja jonka sisällön kanssa käyttäjä voi olla vuorovaikutuksessa liikeohjainten avulla. Laitekokonaisuus julkaistiin 5. huhtikuuta 2016.


title: HTC Vive

text: Virtuaalilaiseissa on kaksi näyttöä, yksi kullekin silmälle. Näyttöjen virkistystaajuus on 90 hertsiä ja niiden yhdistetty resoluutio on 2160x1200. Laitteessa on yli 70 sensoria, mukaan lukien gyroskooppi, kiihtyvyysanturi sekä laserpaikannussensori. Laitteen mukana toimitettavien tukiasemien avulla virtuaalilasien ja liikeohjainten sijainti välitetään virtuaaliseen tilaan, jonka koko on maksimissaan noin 4,5 x 4,5 metriä.


title: HTC Vive

text: Vähimmäislaitteistovaatimukset ovat Intel Core i5-4590- tai AMD FX-8350-prosessori, näytönohjaimen osalta Nvidia GeForce GTX 970 tai AMD Radeon R9 290, 4 gigatavua keskusmuistia, HDMI 1.4- tai DisplayPort 1.2-videoulostulo ja yksi USB 2.0-portti. Tuettuja käyttöjärjestelmiä ovat Windows 7 SP1, Windows 8.1 ja Windows 10. Vuoden 2015 Gamescom-messuilla HTC totesi että myös OS X ja Linux olisivat tuettuja julkaisuvaiheessa, mutta tämän jälkeen asiasta ei ole annettu virallista lausuntoa.


title: HTC Vive

text: HTC on mainostanut tiettyjen laitevalmistajien - kuten MSI:n, Alienwaren ja HP:n - tietokoneita jotka täyttävät minimivaatimukset. Valve on myös julkaissut ilmaisen suorituskykytestin joka arvioi tietokoneen tehokkuuden ja kertoo onko prosessori tai näytönohjain rajoittava tekijä.


title: HTC Vive

text: HTC Vive virtuaalilaseille oli 1. maaliskuuta 2017 saatavilla yli 1200 peliä Steam-pelipalvelussa. Suosituimpiin peleihin kuuluvat esim. The Lab, Google Earth VR ja Space Pirate Trainer.


title: HTC Vive

text: Modien avulla Vive-laseille on saatavilla myös tuki useille muille peleille, kuten Minecraftille ja Half-Life 2:lle


title: Robinson Canó

text: Robinson José Canó Mercedes (s. 22. lokakuuta 1982 San Pedro de Macorís) on dominikaanilainen baseballpelaaja, joka on vuodesta 2014 lähtien edustanut MLB:n Seattle Marinersia. Hänen pelipaikkansa on kakkosvahti.


title: Robinson Canó

text: Canó pelasi vuosina 2005–2013 New York Yankeesissä, ja voitti seurassa kaudella 2009 World Seriesin. Hän teki joulukuussa 2013 vapaana pelaajana Seattlen kanssa kymmenvuotisen sopimuksen, arvoltaan 240 miljoonaa dollaria. Canó on urallaan valittu kuudesti un.


title: Robinson Canó

text: Canón isä José Canó pelasi vuonna 1989 Houston Astrosissa kuusi ottelua syöttäjänä. Hän nimesi poikansa baseball-legenda Jackie Robinsonin mukaan.


title: Robinson Canó

text: Canó sai Yhdysvaltojen kansalaisuuden marraskuussa 2012.


title: Yoenis Céspedes

text: Yoenis Céspedes Milanés (s. 18. lokakuuta 1985 Campechuela) on kuubalainen baseballpelaaja, joka edustaa MLB-liigan New York Yankeesiä. Hänen pelipaikkansa on koppari.


title: Yoenis Céspedes

text: Céspedes loikkasi Kuubasta Dominikaanisen tasavallan kautta Yhdysvaltoihin kesällä 2011, ja sai tammikuussa 2012 vapaan agentin statuksen. Hän solmi Oakland Athleticsin kanssa nelivuotisen sopimuksen, arvoltaan 36 miljoonaa dollaria.


title: Yoenis Céspedes

text: Céspedes valittiin kaudella 2014 ensimmäistä kertaa un.


title: Yoenis Céspedes

text: Céspedesin äiti Estela Milanés edusti Kuubaa vuoden 2000 kesäolympialaisissa softballissa.


title: Hideki Irabu

text: Hideki Irabu (; 5. toukokuuta 1969 Hirara, Okinawan prefektuuri, Japani – 24. heinäkuuta 2011 Rancho Palos Verdes, Kalifornia, Yhdysvallat) oli japanilainen baseballpelaaja. Hänen pelipaikkansa oli syöttäjä.


title: Hideki Irabu

text: Irabu pelasi vuosina 1988–1996 kotimaansa NPB-liigan Chiba Lotte Marinesissa.


title: Hideki Irabu

text: Vuosina 1997–2002 Irabu pelasi Pohjois-Amerikan MLB:ssä yhtenä liigan ensimmäisistä japanilaispelaajista. Hän voitti New York Yankeesissä kahdesti World Seriesin. Kokonaisuutena Irabun MLB-ura oli kuitenkin odotuksiin nähden pettymys, ja hän joutuikin usein yleisön, median sekä New Yorkin vuosinaan omistaja George Steinbrennerin hampaisiin.


title: Hideki Irabu

text: Irabu palasi kaudelle 2003 takaisin Japanin NPB-liigaan ja lopetti seuraavan kauden jälkeen uransa. Hän yritti paluuta alasarjoissa vuonna 2009.


title: Hideki Irabu

text: Irabu löydettiin hirttäytyneenä kotoaan 24. heinäkuuta 2011.


title: Hel (kaupunki)

text: Hel on kaupunki Pommerin voivodikunnassa Pohjois-Puolassa. Kaupunki sijaitsee Helin niemimaan kärjessä Itämeren rannikolla. Kaupungin asukasluku oli 3 594 vuonna 2015.


title: The Voice (Yhdysvallat) (10. tuotantokausi)

text: The Voice:n kymmenes tuotantokausi esitettiin Yhdysvalloissa NBC-kanavalla 29. helmikuuta – 24. toukokuuta 2016. Ohjelman tuomareina toimivat Adam Levine, Christina Aguilera, Blake Shelton, Pharrell Williams, ja sen juonsi Carson Daly.


text: Kilpailun voittajaksi selviytyi 35-vuotias Alisan Porter. Hän sai palkinnoksi levytyssopimuksen Universal Republic Recordsin kanssa. Porterin mentorina kilpailussa toimi Christina Aguilera.


title: Tomi Brotherus

text: Tomi Brotherus on elokuvaohjaaja. Hänen tunnettuja ohjauksiaan ovat muun muassa "O Ye Barra", "Happy Banana", "Salattua Diplomatiaa". Hän on tehnyt myös fiktiivisen elokuvan ohjauksia, mutta on erikoistunut dokumenttielokuviin ja palkittu töistään eri elokuvafestivaaleilla muun muassa Yhdysvalloissa, Italiassa, Irakissa, Chilessä ja Suomessa. Brotherus on monipuolinen taiteilija ja kiitetty myös kirjallisista taidoistaan.


title: Laipikat

text: Laipikat ("Phyllanthus") on kasvisuku, joka kuuluu heimoon Phyllanthaceae. Siihen kuuluu noin 750–1 000 lajia. Laipikat on hyvin suuri ja monimuotoinen suku, jonka lajit voivat olla puita, pensaita tai ruohoja. Joillakin lajeilla on syötäviä hedelmiä.


title: Laipikat

text: Laipikoihin kuuluu puita, pensaita ja ruohoja. Ne ovat yleensä yksikotisia, joskus kaksikotisia. Lehtiasento on vuorottainen. Lehdet ovat yksinkertaisia, usein kaksirivisiä, lyhytruotisia ja korvakkeellisia. Päävarren lehdet ovat usein surkastuneita. Lehtilavat ovat ehytlaitaisia ja sulkasuonisia. Kukintojen muoto vaihtelee suuresti. Yksineuvoiset kukat ovat teriöttömiä. Verholehtiä on tavallisesti 3–6, emikukissa joskus enemmänkin. Hedekukissa on 2–6 hedettä ja 3–6 mesiäistä. Emikukissa on useimmiten kolmilokeroinen, joskus jopa 12-lokeroinen sikiäin, jonka jokaisessa lokerossa on kaksi siemenaihetta. Emin vartaloita kukassa on yhtä monta kuin sikiäimen lokeroita. Emien luotit ovat usein kaksiliuskaisia. Hedelmät ovat usein kuivana avautuvia kotia, mutta joillakin lajeilla meheviä marjoja tai luumarjoja.


title: Laipikat

text: Laipikat kasvavat kaikilla trooppisilla ja subtrooppisilla alueilla.


title: Laipikat

text: Sukuun kuuluu satoja lajeja. Kuudella lajilla on suomenkielinen nimi:Joidenkin laipikoiden mehevät hedelmät ovat syötäviä. Karvaslaipikkaa ja amblapuuta kasvatetaan hedelmäpuina.


title: Urban

text: Urban on miehen etunimi, lyhentymä latinalaisesta nimestä Urbanus, joka merkitsee kaupunkilaista. Nimi Urbanus on ollut muun muassa kahdeksalla paavilla. Urban on käytössä myös sukunimenä.


title: Urban

text: Suomessa nimi Urban on Väestörekisterikeskuksen tietojen mukaan annettu vuoden 2009 loppuun mennessä 157 henkilölle. Nimestä on käytössä myös suomenkielinen mukaelma Urpo. Urbanin nimipäivä on suomenruotsalaisen kalenterin mukaan 25. toukokuuta, joka on myös suomenkielisen kalenterin mukaan Urpon nimipäivä. Nimipäivä on sijoitettu tälle päivälle vuonna 230 kuolleen paavi Urbanus I:n muistoksi.


title: Vapauden ja demokratian Eurooppa

text: Vuosina 2014 ryhmän nimi muuttuu Vapauden ja suoran demokratian Eurooppa:ksi ("Europe of Freedom and Direct Democracy", EFDD).


title: Karvaslaipikka

text: Karvaslaipikka ("Phyllanthus acidus") on kasvilaji, joka kuuluu laipikoiden sukuun. Se on pieni puu tai pensas, jota kasvatetaan syötävien hedelmien vuoksi. Happamista hedelmistä valmistetaan monenlaisia säilykkeitä ja mehuja.


title: Karvaslaipikka

text: Karvaslaipikka on pieni puu tai pensas, joka kasvaa 2–9 metriä korkeaksi. Sen matala ja leveän pensasmainen latvus on monihaarainen. Se muistuttaa paljon toista trooppista hedelmäpuuta, bilimbiä, joka ei kuitenkaan ole sille sukua. Lehdet ovat vuorottaisia, lyhytruotisia, usein puikeita ja 2–7,5 cm pitkiä. Pienet vaaleanpunaiset kukat ovat tertuissa, jotka kasvavat suoraan paksujen oksien lehdettömistä varsista. Kellertävät ja 1–2,5 cm pitkät hedelmät ovat luumarjoja. Niiden sisältämässä kivessä on 4–6 siementä. Syötävät hedelmät ovat mehukkaita mutta happamia.


title: Karvaslaipikka

text: Karvaslaipikan uskotaan olevan alun perin kotoisin Madagaskarilta. Se on tuotu sieltä Aasian etelä- ja kaakkoisosiin jo esihistoriallisina aikoina. Historiallisina aikoina sitä on alettu kasvattaa myös Amerikan mantereiden trooppisissa osissa. Nykyään puuta kasvaa kaikkialla tropiikissa.


title: Karvaslaipikka

text: Karvaslaipikkaa kasvatetaan hedelmäpuuna. Sen kypsät hedelmät voidaan syödä sellaisenaan, mutta ne ovat niin happamia, että yleisemmin niistä valmistetaan sokeriliemessä keittämällä mehua, siirappia tai säilykkeitä. Kasvin lehtiä käytetään lisäksi vihanneksena osissa trooppista Aasiaa.


title: Amblapuu

text: Amblapuu ("Phyllanthus emblica") on kasvilaji, joka kuuluu laipikoiden sukuun. Se on pieni puu, jota kasvatetaan syötävien hedelmien vuoksi. Puuta on käytetty myös lääkekasvina.


title: Amblapuu

text: Amblapuu on pieni puu, joka kasvaa yleensä 3–8 metriä korkeaksi, joskus yli 20-metriseksikin. Puu on kausivihanta. Lehdet ovat lyhytruotisia, pitkänpyöreitä tai tasasoukkia ja 8–23 mm pitkiä. Pienet kukat ovat kukinnoissa, joissa on monta hyvin pientä hedekukkaa ja 1–2 suurempaa emikukkaa. Pyöreät vihreät tai kellertävät luumarjatyyppiset hedelmät ovat 1–1,3 cm halkaisijaltaan.


title: Amblapuu

text: Puu on kotoisin etelä- ja kaakkois-Aasiasta. Sitä kasvatetaan nykyisin muuallakin maailman trooppisilla alueilla.


title: Amblapuu

text: Amblapuuta kasvatetaan hedelmäpuuna. Sen happamia hedelmiä voidaan syödä sellaisenaan, mutta niistä valmistetaan myös säilykkeitä. Hedelmät sisältävät runsaasti C-vitamiinia. Puun lehtiä, juuria ja siemeniä käytetään perinnelääkintään.


title: Karin rannalla

text: Karin rannalla on Carl Larssonin vesivärimaalaus (akvarelli) vuodelta 1908.


title: Karin rannalla

text: Akvarelli esittää Carl Larssonin vaimoa Karinia Karinia (s. Bergöö), aurinkoisena päivänä perheen kodin Lilla Hyttnäsin puutarhassa Sundbornissa Taalainmaalla.


title: Karin rannalla

text: Maalaus julkaistiin Carl Larssonin kirjassa "Åt solsidan : en bok om boningsrum, om barn, om dig, om blommor, om allt: taflor och prat" vuonna 1910. Kirjassa on 32 jäljennöstä Larssonin maalauksista ja niihin liittyvä teksti.


title: Karin rannalla

text: Malmön kaupunki hankki maalauksen Baltiska-näyttelystä vuonna 1914. Se kuuluu Malmön taidemuseon kokoelmiin.


title: Sony Xperia X

text: Sony Xperia X on Sonyn valmistama älypuhelin, jossa on esiasennettuna Android 6.0.1 Marshmallow -käyttöjärjestelmä. Sony julkisti puhelimen helmikuussa 2016.


title: Kadmiumsulfaatti

text: Kadmiumsulfaatti (CdSO) on kadmium- ja sulfaatti-ionien muodostama epäorgaaninen ioniyhdiste. Yhdistettä voidaan käyttää kadmiumia sisältävien pigmenttien valmistukseen, eräissä sähkökemiallisissa kennoissa ja metallien päällystämiseen kadmiumilla.


title: Kadmiumsulfaatti

text: Huoneenlämpötilassa kadmiumsulfaatti on valkoista kiteistä ainetta. Yhdisteen alkeiskoppi on ortorombinen. Kadmiumsulfaatti liukenee erittäin hyvin veteen. Liukoisuus on suurimmillaan noin 20 °C:n lämpötilassa ja pienenee kuumennettaessa. Kidevedettömän yhdisteen lisäksi tunnetaan myös kidevedellisiä muotoja kuten oktahydraatti (3 CdSO·8HO), heptahydraatti (CdSO·7HO) ja monohydraatti (CdSO·HO). Yhdiste ei liukene etanoliin. Kadmiumsulfaatti ärsyttää hengitysteitä, ihoa ja silmiä sekä luokitellaan syöpäsairauden vaaraa aiheuttavaksi kemikaaliksi.


title: Kadmiumsulfaatti

text: Kadmiumsulfaattia valmistetaan liuottamalla metallista kadmiumia, kadmiumoksidia, -hydroksidia tai -karbonaattia laimeaan rikkihappoon. Liuoksesta se voidaan kiteyttää lisäämällä liuokseen etanolia tai kuumentamalla noin 40 °C:n lämpötilaan. Yhdistettä voidaan valmistaa myös hapettamalla kadmiumsulfidia kuumentamalla kadmiumia ammonium- tai natriumpersulfaatin kanssa tai kadmiumsuolojen ja dimetyylisulfaatin välisellä reaktiolla.


title: Kadmiumsulfaatti

text: Kadmiumsulfaattia voidaan käyttää kadmiumväriaineiden esimerkiksi kadmiumsulfidin eli kadmiumkeltaisen valmistamiseen. Siitä voidaan valmistaa myös muita veteen niukkaliukoisia kadmiumyhdisteitä. Muita käyttökohteita ovat fluoresoivien värien valmistus, elektrolyyttinä pinnoitettaessa metalleja elektrolyyttisesti kadmiumilla ja niin kutsutuissa Weston-kennoissa.


title: Luettelo laipikkalajeista

text: Laipikat ("Phyllanthus") on kasvisuku, johon kuuluu noin tuhat lajia.


title: Daisenryō-kofun

text: Daisenryō-kofun (), myös Daisen-kofun () tai keisari Nintokun hauta, on Japanissa sijaitseva kofun-hauta, joka on lajissaan suurin. Daisenryō-kofun sijaitsee Sakaissa, Osakan prefektuurissa. Kumpuhauta on ilmasta katsottuna avaimenreiän muotoinen saari vallihautojen keskellä. Se on yksi antiikin suurimmista muistomerkeistä.


title: Daisenryō-kofun

text: Kumpu on 35,8 m korkea. Kummun etuosan leveys 305 m ja pituus 486 m. Kummun ala 32,3 ha ja tilavuus noin 1,388 miljoonaa m³. Kumpua saatettiin rakentaa esimerkiksi tuhannen miehen voimin neljä vuotta. Toisen arvion mukaan kofunin rakentaminen olisi vienyt tuhannelta 31 vuotta 6 kuukautta. Nykyisellä tekniikalla kummun teko veisi pari kuukautta .


title: Daisenryō-kofun

text: Avaimenreiän muotoiset haudat ("zempō-kōen-fun") ovat eräs japanilaisten hautakumpujen, kofunien alalaji. Yamato-valtion keskusalueelle rakennettiin 400-luvulla jaa. suuria avaimenreikähautoja, "kofuneja". Daisenryō-kofunin lähellä on 15 muuta suurta avaimenreikähautaa. Tätä hauta-aluetta kutsutaan Mozun hauta-alueeksi (Mozun kofungun). Monien mielestä Daisen kofun on Japanin 16. keisarin Nintokun hauta. Japanin keisarillisen viraston nimi keisarihaudalle on "Mozu no mimihara no naka no misasagi" ().


title: Helvetti (Wiiralt)

text: Helvetti on virolaisen taiteilijan Eduard Wiiraltin etsaus vuodelta 1932.


title: Helvetti (Wiiralt)

text: Teoksen koko on 39,4 × 46,8 cm. Se kuuluu Eesti Kunstimuseumin (KUMU) kokoelmaan.


title: Helvetti (Wiiralt)

text: Teos nostaa esiin sosiaalisen sorron synkkyyden ja vieraantumisen, jota valittu perinteinen grafiikan menetelmä korostaa.


title: Sam & Max Save the World

text: Sam & Max: Save The World (myös nimellä Sam & Max: Season One) on Telltale Gamesin kehittämä seikkailupeli, joka julkaistiin kuutena episodina 2006–2007. Pelaaminen on samanlaista kuin useimmissa Telltalen videopeleissä.


title: Sam & Max Save the World

text: Sam ja Max ovat alussa omassa toimistossaan, ja he leikkivät omenan ampumista. Sen jälkeen he menevät pysäyttämään Brady Culturen.


title: Sam & Max Save the World

text: Sam ja Max perustuvat Steve Purcellin sarjakuvaan, jonka pohjalta LucasArts kehitti vuonna 1993 julkaistun videopelin "Sam & Max Hit the Road". LucasArtsin luovuttua jatko-osan "Sam & Max: Freelance Police" kehittämisestä Telltale sai lisenssin vuonna 2005 ja alkoi tehdä omaa peliään.


title: Sam & Max Save the World

text: Telltale on julkaissut pelille kaksi jatko-osaa: "Sam & Max Beyond Time and Space" (2007) ja "" (2010).


title: Malakai Fekitoa

text: Malakai Fekitoa (s. 10. toukokuuta 1992 Ha'apai, Tonga) on uusiseelantilainen ammattilaisrugbypelaaja. Fekitoa on pelannut Uuden-Seelannin rugbymaajoukkueessa, voittaen maailmanmestaruuskilpailuista kultaa vuonna 2015.


title: Malakai Fekitoa

text: Fekitoa syntyi Tongalla, yhdellä Ha'apain saarista. Hän oli turistimatkalla Uudessa-Seelannissa vuonna 2009, ja anoi stipendiä Wesleyn collegeen. Stipendi myönnettiin, kun Fekitoa näytti pelitaitonsa rugby-ottelussa, jonka jälkeen hän on asunut Uudessa-Seelannissa.


title: Malakai Fekitoa

text: Fekitoa aloitti ammattilaisuransa pelaamalla Aucklandin riveissä vuonna 2012.


title: Malakai Fekitoa

text: Super Rugby -joukkueista hän on pelannut Auckland Bluesissa (2013) sekä nykyään Highlanderseissa (2014–), ollen voittamassa näin myös super rugby -kautta vuonna 2015 Highlandersien riveissä.


title: Malakai Fekitoa

text: Fekitoa pelasi ensimmäisen ottelunsa Uuden-Seelannin maajoukkueessa Englantia vastaan 7. kesäkuuta 2014. Hän osallistui vuoden 2015 maailmanmestaruuskilpailuihin ollen osallisena voittamassa kultaa.


title: Aeroflotin lento 217

text: Aeroflotin lento 217 oli Aeroflotin tilauslento Pariisista Leningradin kautta Moskovaan. 13. lokakuuta 1972 lennolla käytetty Iljušin Il-62 syöksyi maahan lähestyessään Moskovan Šeremetjevon lentoasemaa. Se jatkoi laskeutumista suurella vajoamisnopeudella, kunnes osui maahan. Onnettomuuden syytä ei koskaan saatu selville. Mahdollisina syinä pidetään salamaniskusta johtuvaa miehistön toimintakyvyttömyyttä ja korkeusvakaajan toimintahäiriötä.


title: Aeroflotin lento 217

text: Onnettomuudessa kuolivat kaikki 164 matkustajaa ja kymmenen miehistön jäsentä. Se oli tapahtuma-aikanaan kaikkien aikojen pahin lento-onnettomuus.


title: Aeroflotin lento 217

text: Lento 217 oli tilauslento Pariisista Moskovaan, joka otti matkan varrella Leningradista kyytiin lisää matkustajia. Leningradista lähdettäessä lennolla oli 164 matkustajaa: 118 neuvostoliittolaista (kaksi turistiryhmää ja 23 matkustajaa, jotka olivat varanneet lippunsa itse), 38 chileläistä, kuusi algerialaista ja yksi itäsaksalainen ja australialainen.


title: Aeroflotin lento 217

text: Lento lähti Leningradista kello 20.59. Matkalentokorkeus oli 9 000 metriä, josta miehistö sai luvan laskeutua ensin 7 200 metriin ja sitten 1 800 metriin. Lähestymisen aikana koneen ollessa noin 1 200 metrin korkeudella lennonjohto antoi miehistölle lähestymisohjeita, tuoreen tiedon ilmanpaineesta ja luvan laskeutua 400 metriin. Miehistö kuittasi tiedot koneen ollessa noin 750 metrin korkeudella. Sen jälkeen koneesta ei enää kuulunut mitään: miehistö ei ilmoittanut saapuneensa 400 metriin eikä vastannut lennonjohdon kutsuihin, ja lopulta kone katosi tutkasta.


title: Aeroflotin lento 217

text: Koneen hylky löydettiin 11 900 metrin päästä lentoasemalta. Ensimmäisenä maahan osui vasen siipi kello 21.49.22. Seuraavana maahan osui nokka, jolloin kone tuhoutui. Noin 320 metrin päässä ensimmäisestä kosketuksesta koneen hylky osui puihin metsän reunassa. Se raivasi metsään 200 metriä pitkän, kapenevan aukion. Kaikkiaan romua levisi 550×80 metrin alueelle. Kaikki 164 matkustajaa ja kymmenen miehistön jäsentä menehtyivät.


title: Aeroflotin lento 217

text: Tutkintakomission mukaan koneen kaikki järjestelmät toimivat normaalisti ennen maahansyöksyä. Sääolosuhteissakaan ei ollut sellaisia poikkeavuuksia, jotka olisivat voineet johtaa onnettomuuteen. Lennonjohtajan todettiin tehneen virheitä: hän antoi lähestymissuunnan vasta kapteenin pyydettyä sitä, eikä korjannut, kun kapteeni kuittasi ilmanpaineasetuksen väärin. Tämä ei kuitenkaan voinut aiheuttaa onnettomuutta, sillä väärällä ilmanpaineasetuksellakin kone olisi ollut 200 metrin korkeudessa mittarien näyttäessä 400 metriä, mikä olisi ollut turvallinen lentokorkeus.


title: Aeroflotin lento 217

text: Koneen lentäessä 800 metrissä ja 560 km/h nopeudella miehistö aloitti viimeisen laskeutumisen. Sen aikana nopeus kiihtyi 620 km/h:iin ja kone ohitti sille määrätyn 400 metrin korkeuden ilman, että miehistö reagoi millään tavalla tai ilmoitti lennonjohdolle. Vajoamisnopeus oli 20 m/s ja moottorit olivat koko ajan tyhjäkäynnillä. Maahan osuessaan koneen vajoamisnopeus oli 12 m/s ja se oli kallistunut 22,5 astetta vasemmalle. Korkeusvakaaja oli säädetty yhden asteen vaakatason alapuolelle, ja laskutelineet olivat ylhäällä, laskusiivekkeet olivat vedettyinä sisään ja spoilerit alhaalla.


title: Aeroflotin lento 217

text: Tutkintakomission mukaan miehistön toiminta lähestymisen aikana noin 600–740 metrin korkeuteen asti oli normaalia. Komissio totesi, että kone joutui 500–600 metrin korkeudessa ”odottamattomiin olosuhteisiin”, jotka estivät miehistöä oikaisemasta konetta ajoissa. Mahdollisina syinä pidettiin salamaniskun aiheuttamaa miehistön toimintakyvyttömyyttä sekä ohjausjärjestelmän vikaa.


title: Nordstrand (kunta)

text: Nordstrand on kunta Pohjois-Saksassa, Schleswig-Holsteinin osavaltiossa, Nordfrieslandin piirikunnassa. Kunta sijaisee pääosin Nordstrandin entisellä saarella, nykyisellä niemimaalla. Myös Nordstrandischmoorin saari kuuluu kuntaan. Nordstrand muodostaa yhdessä Nordstrandin saaren toisen kunnan, Elisabeth-Sophien-Koogin kanssa Amt Nordsee-Treenen kuntainliiton ().


title: Nordstrand (kunta)

text: Asukkaita Nordstrandissa oli vuoden 2014 lopulla 2 197. Kunnan pinta-ala on 57,21 km².


title: Express (albumi)

text: Express on Express-yhtyeen esikoisalbumi, joka julkaistiin vuonna 1974 levymerkillä RCA Victor.


title: Jarmo Visakorpi

text: Jarmo Kustaa Visakorpi (8. maaliskuuta 1931 Helsinki) on suomalainen lääkäri. Hän on Tampereen yliopiston lastentautien emeritusprofessori ja ollut yliopiston rehtori. Hän tutki lasten suolistosairauksia, ravitsemusta ja synnynnäisiä aineenvaihduntahäiriöitä.


title: Jarmo Visakorpi

text: Visakorpi väitteli Helsingin yliopistossa lääketieteen tohtoriksi 1960 aiheella "Aminoaciduria in Various Types of Rickets". Hän oli Helsingin yliopiston lastentautiopin dosentti 1964–1968, lastentautiopin apulaisprofessori 1968–1973 ja uudelleen dosentti 1973 alkaen. Hän oli Tampereen yliopiston lääketieteellisen tiedekunnan opetuksen suunnitteluprofessori 1973–1975 ja lastentautiopin professori 1975–1996. Hän oli Tampereella myös lääketieteellisen tiedekunnan dekaani 1973–1976.


title: Jarmo Visakorpi

text: Visakorpi oli Tampereen yliopiston vararehtori 1975–1981 ja rehtori kahteen otteeseen, 1. elokuuta 1981 – 31. heinäkuuta 1987 ja 1. elokuuta 1993 – 31. heinäkuuta 1996.


title: Jarmo Visakorpi

text: Visakorpi on Suomalaisen tiedeakatemian kunniajäsen. Hänelle on myönnetty A. I. Virtanen -palkinto 1981.


title: Jarmo Visakorpi

text: Visakorven vanhemmat olivat ekonomi Kustaa Edvard Visakorpi ja Sylvia Ranius. Hän avioitui 1958 sairaanhoitaja Anja Katri Marja Säynevirran (s. 1932) kanssa.


title: ČSA:n lento 540

text: ČSA:n lento 540 oli ČSA:n reittilento Prahasta Damaskoksen kautta Teheraniin. 20. elokuuta 1975 lennolla käytetty Iljušin Il-62 syöksyi maahan lähestyessään Damaskoksen kansainvälistä lentoasemaa. 128 koneessa olleesta 126 kuoli maahansyöksyssä. Mahdollisena syynä pidetään miehistön korkeusmittariin syöttämää väärää asetusta.


title: Markus Visanti

text: Markus Mattias Visanti (vuoteen 1936 Björklund; 4. joulukuuta 1921 Vaasa – 14. lokakuuta 2003 Helsinki) oli suomalainen arkkitehti. Hän oli Taideteollisen oppilaitoksen yliopettaja ja rehtori 1960–1970. Hän teki paljon yhteistyötä puolisonsa, arkkitehti Irmeli Visannin kanssa nimiään kantaneessa toimistossaan. He kirjoittivat myös takanrakentajille opaskirjan "Uusi takkakirja".


title: Markus Visanti

text: Visannin isä oli arkkitehti Matti Visanti. Myös hänen poikansa Matti Johannes Visanti (s. 1945) on arkkitehti.


title: Nordjazz

text: Nordjazz on Nordic Jazz Quintet-yhtyeen esikoisalbumi, joka julkaistiin vuonna 1975 levymerkillä Storyville.


title: Irmeli Visanti

text: Irmeli Visanti (o.s. Lindholm; 19. kesäkuuta 1920 Helsinki – 12. elokuuta 2003 Helsinki) oli suomalainen arkkitehti. Hän valmistui arkkitehdiksi Helsingin Teknillisestä korkeakoulusta 1947. Avioiduttuaan arkkitehti Markus Visannin kanssa hän työskenteli pääasiassa yhteistyössä tämän kanssa toimistossa, jonka arkkitehti Matti Visanti jätti pojalleen perinnöksi. Toimisto kantoi myöhemmin heidän nimiään. Asuin- ja toimistorakennusten, muun muassa lukuisien helsinkiläisten aravakerrostalojen, lisäksi he suunnittelivat Nummijärven ja Ranuan kirkkojen restauroinnit. Myös hänen poikansa Matti Johannes Visanti (s. 1945) on arkkitehti.


title: Jinghong

text: Jinghong (, pinyin: Jǐnghóng Shì) on piirikuntatason kaupunki Kiinan Yunnanin maakunnassa. Se on Xishuangbannan dai-kansan autonomisen prefektuurin päähallintopaikka. Kaupungin pinta-ala on 6 863 neliökilometriä ja väkiluku 519 935 (vuonna 2010). Kaupungin keskusta sijaitsee linnuntietä noin 380 kilometriä maakunnan pääkaupunki Kunmingista lounaaseen.


title: Jinghong

text: Kuntatasolla kaupunki jakauttuu yhteen alipiiriin, viiteen suurkuntaan, kolmeen maalaiskuntaan ja kahteen etniseen kuntaan. Kaupungin keskus on Yunjinghongin alipiiri.


title: Jinghong

text: Jinghongissa asuu kaikkiaan 13 etnistä kansaa. Vuonna 2013 kaupungissa asui vakituisesti 528 600 henkilöä. 412 813 henkilöllä oli kotitalousoikeus Jinghongissa, näistä vähemistökansojen edustajien määrä oli 289 629 (70,2%). Daiden määrä oli 141 191 (34,2%), hanien määrä oli 73 384 (17,8%) ja jinojen määrä 22 515 (5,5%).


title: Ágios Andréaksen arkeologinen museo

text: Ágios Andréaksen arkeologinen museo () on arkeologinen museo Ágios Andréaksen mykeneläisen ja antiikin aikaisen akropoliin eli linnavuoren arkeologisen alueen yhteydessä Sífnoksen saarella Kreikassa. Se esittelee alueelta löydettyä esineistöä.


title: Ágios Andréaksen arkeologinen museo

text: Museo on avattu vuonna 2010. Se toimii modernissa museorakennuksessa heti kaivausalueen länsipuolella. Museon lisäksi Sífnoksella toimii myös toinen arkeologinen museo, Sífnoksen arkeologinen museo.


title: Ágios Andréaksen arkeologinen museo

text: Museon kokoelmiin kuuluu muun muassa mykeneläisen ajan sekä geometrisen ja arkaaisen kauden keramiikkaa ja metalliesineitä Ágios Andréaksen alueelta. Lisäksi museo esittelee muuta Sífnosta kuvallisella ja sähköisellä aineistolla.


title: Ágios Nikólaoksen arkeologinen museo

text: Ágios Nikólaoksen arkeologinen museo () on arkeologinen museo Ágios Nikólaoksen kaupungissa Kreetan saarella Kreikassa. Se esittelee Lasíthin alueelta löydettyä esineistöä.


title: Ágios Nikólaoksen arkeologinen museo

text: Museo on perustettu vuonna 1970. Sen tehtävänä oli tarjota paikka itäisen Kreetan löydöille, jotka olivat aiemmin Iraklionin arkeologisessa museossa. Museorakennus sijaitsee kaupungin keskustan pohjoislaidalla. Siinä on kahdeksan näyttelysalia, jotka ovat keskuspihan ympärillä. Museo on Lasíthin merkittävin Siteían arkeologisen museon ohella.


title: Ágios Nikólaoksen arkeologinen museo

text: Museon kokoelmiin kuuluu esineitä neoliittiselta kivikaudelta roomalaiselle kaudelle saakka, noin ajalta 6000 eaa.–200 jaa. Esineisiin kuuluu muun muassa löytöjä Agía Fotián varhaisminolaiselta hautausmaalta ajalta 3000–2300 eaa.; Málian palatsista; sekä Foúrnou Koryfístä, mukaan lukien harvinainen niin kutsuttu ”Mýrtoksen jumalatar” eli ihmishahmoinen juomauhriastia. Roomalaisen ajan löytöihin lukeutuu muun muassa kultaisella diadeemilla kruunatun urheilijanuorukaisen pääkallo Latosta ensimmäiseltä vuosisadalta jaa.


title: Aianín arkeologinen museo

text: Aianín arkeologinen museo () on arkeologinen museo Aianín kaupungissa Kozánin kunnassa Kreikassa. Se esittelee kaupungin lähialueelta löydettyä esihistoriallista ja antiikin aikaista esineistöä.


title: Aianín arkeologinen museo

text: Aianín arkeologinen kokoelma perustettiin alun perin vuonna 1970. Nykyinen museo perustettiin vuonna 1991. Museorakennus, joka sijaitsee kaupungin koillislaidalla, rakennettiin vuosina 1992–1997. Eräänä syynä sen rakentamiselle oli se, että alueen valtateiden rakennuksen yhteydessä tehtiin suuri määrä uusia löytöjä. Alueen vuoden 1995 maanjäristys sai aikaan sen, että vanha kokoelma siirrettiin vielä keskeneräiseen museoon samana vuonna. Museo avautui yleisölle lopulta vuonna 2002.


title: Aianín arkeologinen museo

text: Museorakennus on kaksikerroksinen ja sen kokonaispinta-ala on 4 500 neliömetriä. Museossa on kahdeksan näyttelysalia, yhteensä 971 neliömetriä, joista kaksi, yhteispinta-alaltaan 242 neliömetriä, on avoinna yleisölle. Lisäksi museossa on tutkimus- ja konservointitiloja, luentosali, kirjasto sekä toimisto ja majoitustiloja. Museo on järjestänyt historiansa aikana useita antiikin aikaa havainnollistavia tapahtumia.


title: Aianín arkeologinen museo

text: Museon kokoelmiin kuuluu löytöjä ennen kaikkea Aianesta eli antiikin Aianísta, joka oli Makedonian merkittävimpiin kuningaskuntiin kuuluneen Elimeian pääkaupunki. Lisäksi löytöjä on Aianín lähialueelta muun muassa haudoista ja tienrakennusprojektien pelastuskaivauksilta. Löydöt ajoittuvat esihistorialliselta ajalta noin 6000 eaa. roomalaiselle kaudelle 100-luvulle jaa. Merkittävimmät löydöt ajoittuvat myöhäiselle pronssikaudelle 1400–1100-luvuille eaa. sekä arkaaiselle ja klassiselle kaudelle 500–400-luvuille eaa. Museoesineisiin kuuluu muun muassa veistoksia, rakennusten koristeosia, keramiikkaa ja koruja.


title: Amorgóksen arkeologinen museo

text: Amorgóksen arkeologinen museo () tai oikeammin "Amorgóksen arkeologinen kokoelma" (Αρχαιολογική Συλλογή Αμοργού, "Archaiologikí Syllogí Amorgoú") on arkeologinen museo Amorgóksen kylässä eli Chórassa Amorgóksen saarella Kreikassa. Se esittelee saarelta löydettyä pääosin antiikin aikaista esineistöä.


title: Amorgóksen arkeologinen museo

text: Museo toimii venetsialaisvallan aikana todennäköisesti 1500-luvulla rakennetussa talossa, joka tunnetaan Gavráksen tornina tai huvilana. Rakennus luovutettiin museokäyttöön vuonna 1963 ja kunnostettiin 1970-luvulla.


title: Amorgóksen arkeologinen museo

text: Museon kokoelmiin kuuluu muun muassa veistoksia, reliefejä, rakennusten koristeosia, keramiikkaa, kykladisia idoleita sekä piirtokirjoituksia. Löydöt ovat peräisin Amorgóksen antiikin aikaisista kaupungeista Aigialesta, Arkesinesta ja Minoasta sekä muualta saarelta. Monet löydöistä ovat pintalöytöjä, mutta osa on peräisin arkeologisista kaivauksista. Varhaisimmat löydöt ovat neoliittiselta kaudelta 3000-luvulta eaa., varhaiselta pronssikaudelta 2000-luvulta eaa. sekä myöhäiseltä pronssikaudelta 1200–1100 eaa. Pääosa löydöistä on ajalta 700 eaa.–200 jaa. eli arkaaiselta kaudelta roomalaiselle kaudelle.


title: Ándroksen arkeologinen museo

text: Ándroksen arkeologinen museo () on arkeologinen museo Ándroksen kaupungissa Ándroksen saarella Kreikassa. Se esittelee saarelta löydettyä pääosin antiikin aikaista esineistöä.


title: Ándroksen arkeologinen museo

text: Museo on perustettu ja rakennettu vuonna 1981 Goulandrísten säätiön tuella. Museorakennus sijaitsee Ándroksen kaupungin keskustassa. Ándroksella toimii myös Palaiópolin arkeologinen museo.


title: Ándroksen arkeologinen museo

text: Museon kokoelmiin kuuluu muun muassa löytöjä Zagorán geometrisen kauden asutuksesta; veistoksia ja keramiikkaa arkaaiselta kaudelta roomalaiselle kaudelle; piirtokirjoituksia; sekä veistoksia bysanttilaiselta kaudelta. Merkittävimpiin museoesineisiin lukeutuu muun muassa Hermes Khthonioksen patsas, joka on ensimmäiseltä vuosisadalta jaa. peräisin oleva roomalaisaikainen kopio Praksiteleen koulukunnan veistoksesta noin ajalta 350–325 eaa. Museossa on myös yksi säilynyt kopio Rígas Feraíoksen suunnittelemasta kartasta 1700-luvulta.


title: Apeíranthoksen arkeologinen museo

text: Apeíranthoksen arkeologinen museo () on arkeologinen museo Apeíranthoksen kylässä Náxoksen saarella Kreikassa. Se esittelee kylästä ja sen lähialueilta löydettyä esihistoriallista ja antiikin aikaista esineistöä.


title: Apeíranthoksen arkeologinen museo

text: Museo on perustettu vuonna 1960. Se sai alkunsa Michális Bogdániksen kokoelmista ja on laajentunut paitsi arkeologisilla kaivauksilla myös tavallisten ihmisten löytämillä esineillä. Museo toimii Apeíranthoksen itälaidalla sijaitsevassa rakennuksessa. Náxoksella toimii myös kaksi muuta arkeologista museota, Náxoksen arkeologinen museo ja Gýroulaksen arkeologinen museo Sagkríssa.


title: Apeíranthoksen arkeologinen museo

text: Museon kokoelmiin kuuluu esineitä pronssikaudelta kykladisen kulttuurin ajalta sekä antiikin ajalta. Löydökset ovat pääosin peräisin Náxoksen itäosista, Apeíranthoksen lisäksi myös muun muassa Korfí t' Aronioústa. Esineisiin kuuluu muun muassa kiviastioita, keramiikkaa, kykladisia idoleita eli jumalankuvia, pronssisia aseita ja työkaluja, veistoksia sekä rakennusten koristeosia. Merkittävimpiin löydöksiin lukeutuvat harvinaisuutensa ansiosta Korfí t' Aronioún pyhäköstä löydetyt tummat kivet, joihin on kaiverrettu esimerkiksi rituaaleja tai metsästystä kuvaavia kaiverruksia.


title: Bysanttilaisen kulttuurin museo

text: Bysanttilaisen kulttuurin museo () on museo Thessalonikissa Kreikassa. Se esittelee Thessalonikin kaupungin sekä Makedonian alueen varhaiskristillisen ja bysanttilaisen ajan historiaa.


title: Bysanttilaisen kulttuurin museo

text: Ajatus Kreikan keskiajalle omistetusta museosta Thessalonikissa syntyi jo vuonna 1913 pian sen jälkeen, kun Makedonia oli liitetty Kreikkaan. Arkkitehtuurikilpailu museorakennuksesta järjestettiin kuitenkin vasta vuonna 1977. Museota alettiin rakentaa 1980-luvulla. Rakennus valmistui vuonna 1993 ja museo avattiin syyskuussa 1994. Tuolloin monia esineitä, jotka oli viety Thessalonikista Bysanttilaiseen ja kristilliseen museoon Ateenaan vuonna 1916, siirrettiin uuteen museoon.


title: Bysanttilaisen kulttuurin museo

text: Museorakennus edustaa modernia arkkitehtuuria. Museon pysyvät näyttelyt ovat yhdessätoista salissa. Kukin sali muodostaa oman näyttelykokonaisuutensa. Museossa on myös tiloja väliaikaisille näyttelyille, sekä auditorio, tutkimus-, entisöinti- ja varastotiloja ja museokauppa. Museo järjestää näyttelyitä myös Thessalonikin Valkoisessa tornissa. Aivan museon vieressä sijaitsee Thessalonikin arkeologinen museo.


title: Bysanttilaisen kulttuurin museo

text: Museon kokoelmat esittelevät varhaiskristillistä, bysanttilaista sekä jälkibysanttilaista aikaa kattaen pääosin ajan 300-luvulta 1500-luvulle ja ulottuen 1800-luvulle saakka. Museon salit 1–3 esittelevät varhaiskristillistä tai varhaisbysanttilaista aikaa (300–600-luvut), salit 4–6 keskibysanttilaista aikaa (700–1100-luvut), sali 7 myöhäisbysanttilaista aikaa (1200-luku–1453) ja sali 10 jälkibysanttilaista aikaa (1453–1800-luku). Saleissa 8 ja 9 on yksityiskokoelmia, ja sali 11 esittelee arkeologisten löydösten museoinnin vaiheita aina siitä, kun esine löydetään, siihen kun se laitetaan näytille museoon.


title: Bysanttilaisen kulttuurin museo

text: Museoesineet ovat peräisin kreikkalaisen Makedonian alueelta ja erityisesti Thessalonikista, joka oli Bysantin valtakunnan toiseksi merkittävin eurooppalainen kaupunki Konstantinopolin jälkeen. Osa on peräisin kaivauksista, osa yksityiskokoelmista ja lahjoituksista. Kokoelmiin kuuluu muun muassa veistoksia, seinämaalauksia, mosaiikkeja, rakennusten koristeosia, ikoneita, piirtokirjoituksia, käsikirjoituksia, keramiikkaa, lasiesineitä ja rahoja.


title: Flórinan arkeologinen museo

text: Flórinan arkeologinen museo () on arkeologinen museo Flórinan kaupungissa Kreikassa. Se esittelee kaupungista ja sen lähialueilta löydettyä pääosin antiikin aikaista ja bysanttilaista esineistöä.


title: Flórinan arkeologinen museo

text: Museon rakentaminen alkoi 1960-luvulla ja se avautui vuonna 1970. Museo on uusittu 1990-luvulla. Museorakennus on kaksikerroksinen ja sijaitsee Flórinan keskustan etelälaidalla.


title: Flórinan arkeologinen museo

text: Museon kokoelmiin kuuluu esineitä neoliittiselta kivikaudelta bysanttilaiselle ajalle. Esineet ovat peräisin paitsi Flórinan kaupungista myös eri puolilta Flórinan alueyksikön aluetta, kuten Armenochórin pronssikautisesta asutuksesta, Pétresin hellenistisen ajan kaupungista Amýntaiosta sekä Káto Kleinésistä, Sitariásta ja Vévistä.


title: Flórinan arkeologinen museo

text: Museon kokoelmiin kuuluu muun muassa veistoksia, keramiikkaa, metalliesineitä, hautakiviä, votiivilahjoja, piirtokirjoituksia ja roomalaisten huviloiden lattiamosaiikkeja. Bysanttilaisen ajan kokoelmissa on muun muassa ikoneita ja ikonostaaseja sekä seinämaalauksia, keramiikkaa ja koruja. Museossa on esillä myös Sotíraksesta löydettyjä mammutinluita.


title: Owen Franks

text: Owen Franks (s. 23. joulukuuta 1987 Motueka, Uusi-Seelanti) on ammattilaisrugbypelaaja. Franks on pelannut Uuden-Seelannin rugbymaajoukkueessa, voittaen maailmanmestaruuskisoista kultaa vuosina 2011 ja 2015.


title: Owen Franks

text: Franks aloitti Super Rugby -uransa vuonna 2009 pelaamalla, edelleen edustamansa, Crusadersien riveissä.


title: Owen Franks

text: Maajoukkueuran Franks aloitti vuonna 2009 pelissä Italiaa vastaan. Hän oli osallisena maajoukkueen voittaessa maailmanmestaruuskilpailuista kultaa vuosina 2011 ja 2015.


title: Mengzi (kaupunki)

text: Mengzi (, pinyin: Méngzì Shì) on piirikuntatason kaupunki Kiinan Yunnanin maakunnassa. Se on Honghen hanien ja yiden autonomisen prefektuurin päähallintopaikka. Kaupungin pinta-ala on 2 172 neliökilometriä ja väkiluku 417 156 (vuonna 2010). Kaupungin keskusta sijaitsee linnuntietä noin 175 kilometriä maakunnan pääkaupunki Kunmingista eteläkaakkoon.


title: Mengzi (kaupunki)

text: Kuntatasolla kaupunki jakauttuu seitsemään suurkuntaan, kahteen maalaiskuntaan ja kahteen etniseen kuntaan. Kaupungin keskus on Wenlanin suurkunta.


title: Kesä (yhtye)

text: Kesä on laulaja Toni Salmisen toukokuussa 2014 perustama helsinkiläinen post-punk -yhtye. Sen musiikki on mollivoittoista ja tummanpuhuvaa, jossa on vaikutteita 80-luvun alun uusromantiikasta, kotimaisesta pop rockista sekä kansainvälisestä uudesta aallosta. Yhtyettä on useasti verrattu Mustaan Paraatiin, ja se on itse luonnehtinut vaikuttajikseen Berlinin ja Tangerine Dreamin. Kesän jäsenet ovat soittaneet lukuisissa punk ja hardcore punk -yhtyeissä, kuten Lighthouse Project, Ills, Total Recall ja Deathbed.


title: Kesä (yhtye)

text: Yhtye kasattiin kahdessa tunnissa Salmisen Facebookissa jakaman tilapäivityksen jälkeen, jossa luki seuraavaa:


title: Kesä (yhtye)

text: Kesän eponyymi esikoisalbumi "Kesä" julkaistiin vappuaattona 2015. Se debytoi Suomen virallisen listan sijalla 36.


title: Kesä (albumi)

text: Kesä on saman nimisen post-punk -yhtyeen eponyymi esikoisalbumi, joka julkaistiin 30. toukokuuta 2015 levymerkillä Svart Records. Se debytoi Suomen virallisen listan sijalla 36.


title: Kesä (albumi)

text: Albumista julkaistiin CD-painos sekä 200 keltaista ja 300 mustaa vinyylilevyä. Vuotta myöhemmin julkaistiin uusi vinyylipainos, joka käsitti 250 purppuraa ja 250 valkoista kopiota.


title: Kesä (albumi)

text: Soundin Arttu Seppänen antoi albumille murska-arvion, jossa hän sanoi naiivien sanoitusten ja laulaja Toni Salmisen monotonisen lauluäänen tekevän kuuntelusta vaivaannuttavaa ja raskasta, jonka myötä haluaa lopettaa kuuntelemisen jo parin kappaleen jälkeen.


title: Kesä (albumi)

text: Kaikki kappaleet säveltänyt ja sanoittanut Kesä sekä sanoittanut Toni Salminen, ellei toisin mainittu.


title: Mang

text: Mang (, pinyin: Máng Shì; tai Mangshi) on piirikuntatason kaupunki Kiinan Yunnanin maakunnassa. Se on Dehongin daiden ja jingpojen autonomisen prefektuurin päähallintopaikka. Kaupungin pinta-ala on 2 901 neliökilometriä ja väkiluku 389 891 (vuonna 2010). Kaupungin keskusta sijaitsee linnuntietä noin 430 kilometriä maakunnan pääkaupunki Kunmingista länsiluonaaseen.


title: Mang

text: Aiemmin kaupunki oli tunnettu nimenä Luxi (, pinyin: Lùxī Shì). Vuonna 2008 mielipidemittauksessa osallistui 4751 ihmistä ja 96,96% kannusti nimen vaihtoa kaupungin historialliseen nimeen Mangiin. Vuonna 2010 kaupungin nimi vaihtettiin virallisesti Mangin kaupungiksi ja samalla kaupungista tuli manner-Kiinassa ensimmäinen kaupunki, jonka nimessä on vain yksi kiinan merkki.


title: Mang

text: Kuntatasolla kaupunki jakauttuu yhteen alipiiriin, viiteen suurkuntaan, viiteen maalaiskuntaan ja yhteen etniseen kuntaan. Kaupungin keskus on Menghuanin alipiiri.


title: Norman Granz

text: Norman Granz (6. elokuuta 1918 Los Angeles, Kalifornia – 22. marraskuuta 2001 Geneve, Sveitsi) oli yhdysvaltalainen jazzmusiikin impressaari, konserttien järjestäjä ja levy-yhtiöiden Clef, Norgran, Down Home, Verve ja Pablo perustaja. Granz perusti myös vuosikymmeniä jatkuneen Jazz at the Philharmonic -kiertuehankkeen. Hän sai arvostusta myös rasismin kitkemisestä amerikkalaisessa musiikkielämässä.


title: Norman Granz

text: Granz syntyi Los Angelesissa juutalaiseen Venäjän Tiraspolista saapuneeseen siirtolaisperheeseen, jonka kauppayritys teki vararikon 1930-luvun lamavuosina. Palveltuaan toisessa maailmansodassa Granz opiskeli filosofiaa Kalifornian yliopistossa. Hän työskenteli leikkaajana Metro-Goldwyn-Mayer-elokuvayhtiössä ja alkoi vapaa-aikanaan järjestää sunnuntaisia jazzkonsertteja paikalliselle Trouville Clubille. Hän sai klubin omistajan sallimaan sekä valkoisen että mustan väestönosan pääsyn jazziltoihin ja kalustamaan myös tanssilattian pöydin ja tuolein, jotta musiikkia keskityttäisiin vain kuuntelemaan. Tämän konserttimaisen muodon saatua yhä enemmän suosiota Granzin päässä alkoi kehittyä ajatus toiminnan laajentamisesta isommille areenoille. Ensimmäinen Granzin Los Angeles Philharmonic -konserttisalissa järjestämä jazzkonsertti vuonna 1944 toi esiintymislavalle tuolloin vasta pianistina tunnetun Nat King Colen, kitaristina tunnetun Les Paulin sekä Benny Carterin ja Lester Youngin. Tästä lähti liikkelle 1980-luvulle jatkunut Jazz at the Philharmonic -projektin, joka toi jazzin hämäristä klubeista suurille konserttilavoille ympäri Pohjois-Amerikkaa ja Eurooppaa ja auttoi Granzia ansaitsemaan suuret tulot. Granz tuli kuitenkin tunnetuksi siitä, että maksoi hyvin myös konserttien ja kiertueiden esiintyjille ja kohteli musta- ja valkoihoisia muusikoita ehdottoman tasa-arvoisesti.


title: Norman Granz

text: Levybisneksessä Norman Granz teki Jazz at the Philharmonic -projektin puitteissa yhteistyötä Mercury Recordsin kanssa, kunnes perusti oman Clef-yhtiön. Granzin vuonna 1955 perustamasta jazzmusiikkiin erikoistuneesta Verve Recordsista tuli suurmenestys, jonka markkinaosuus USA:n jazzlevymyynnistä oli vuosikymmenen lopulla jopa puolet. Granz myi Verven jo 1960 MGM:lle, jolta omistus siirtyi 1970-luvulla Polygramille. Granz vetäytyi 1960-luvun alussa asumaan miljoonineen Sveitsin Geneveen, mutta perusti 1974 ihailemansa Pablo Picasson mukaan nimetyn Pablo Recordsin, jonka hän myi Fantasy Records -yhtiölle 1987. Sveitsiin asetuttuaan hän toimi 1970-luvun puoliväliin saakka Ella Fitzgeraldin, Duke Ellingtonin ja Oscar Petersonin managerina ja järjesti esiintymisiä myös muun muassa Frank Zappalle, The Osmonds -yhtyeelle ja Barbra Streisandille.


title: Lushui

text: Lushui (, pinyin: Lúshuǐ Shì) on piirikuntatason kaupunki Kiinan Yunnanin maakunnassa. Se on Nujiangin lisujen autonomisen prefektuurin päähallintopaikka. Kaupungin pinta-ala on 3 091 neliökilometriä ja väkiluku 184 835 (vuonna 2010). Kaupungin keskusta sijaitsee linnuntietä noin 410 kilometriä maakunnan pääkaupunki Kunmingista länsiluoteeseen.


title: Lushui

text: Kuntatasolla kaupunki jakauttuu kolmeen suurkuntaan, neljään maalaiskuntaan ja kahteen etniseen kuntaan. Piirikunnan keskus on Liukun suurkunta.


title: Sumet Promna

text: Sumet Promna (s. 9. tammikuuta 1956) on thaimaalainen entinen pikajuoksija. Promna voitti 200 metrin juoksun Aasian mestaruuden Kuwaitissa vuonna 1983 ja yhteensä kuusi mitalia Aasian mestaruuskisoissa, joista kaksi viestijoukkueessa. Hän juoksi Thaimaan joukkueen ankkurina 4x100 metrin viestin alkuerässä Helsingin maailmanmestaruuskisoissa 1983, osallistui Los Angelesin kesäolympialaisissa 1984 100 ja 200 metrille ja juoksi ankkurina 4x100 metrin viestin alku- ja välierässä. Promna voitti vuonna 1987 Jakartassa käytyjen Kaakkois-Aasian mestaruuskisojen 100 metrin juoksun ennätyksellään 10.36. Myös hänen 200 metrin ennätyksensä 20.99 on samoista kisoista.


title: Nasridien dynastia

text: Nasridien dynastia ( "banū Naṣr") oli Espanjan viimeinen muslimidynastia, ja se hallitsi Granadan emiraattia vuosina 1238–1492. Nasrid-dynastia nousi valtaan almohadikalifaatin hajottua hävittyään Las Navas de Tolosan taistelun vuonna 1212. Dynastiaa hallitsi 23 emiiriä Muhammad I ibn Nasr perustettua dynastian vuonna 1238 aina tammikuuhun 1492, jolloin Muhammad XII antautui kristinuskoisten Aragonian ja Kastilian kuningaskuntien sotajoukoille. Nykyään näkyvin jäänne nasrideista on heidän rakennuttamansa Alhambran palatsi.Kristittyjen valmistautuessa nasrididynastian päättävään sotaan Granadan emiraattia vastaan, nasridit kävivät sisällissotaa Granadan valtaistuimesta. Abu 'abd Allah Muhammad XII:n syöstyä isänsä emiiri Abu l-Hasan Alin valtaistuimelta, tämä vetäytyi Malagaan, ja sisällisota puhkesi osapuolten välille. Kristityt käyttivät tilaisuuden hyväkseen, ja jatkoivat muslimilinnoitusten valtaamista. Vuonna 1483 kristittyjen joukot saivat Muhammad XII:n kiinni Lucenassa, ja hänet vapautettiin hänen vannottuaan liittolaisuutta Ferdinandille ja Isabellalle. Abu l-Hasan Ali sitten luovutti valtaistuimen veljelleen el Zagalille. El Zagal voitti dynastiansisäisen taistelun, mutta joutui antautumaan kristityille. Abu 'abd Allahille (Mumhamed XII) myönnettiin herruus Alpujarra-vuorilla, mutta sen sijaan hän lähti Iberian niemimaalta Espanjan kruunun maksamaa rahallista korvausta vastaan.


title: Nasridien dynastia

text: Sukupuusta käy ilmi kaikkien nasridiemiirien sukulaissuhteet. Sukupuu alkaa emiirien yhteisestä esi-isästä, Yusuf al-Ahmarista. Sukupuussa ei esiinny tyttäriä, eikä niitä poikia, joiden jälkeläiset eivät hallitseet emiraattia. Kun valtaistuimesta oli useita kilpailijoita, sukupuuhun on merkitty se emiiri, joka hallitsi Granadan kaupunkia ja Alhambran palatsia.


title: The King of Limbs

text: The King of Limbs on Radioheadin kahdeksas, vuonna 2011 julkaistu studioalbumi. Se debytoi Suomen virallisen listan sijalla 13. Albumilta julkaistiin promosinglenä kappale ”Lotus Flower”. The King of Limbs on yhtyeen rytmillisesti monimutkaisin albumi ja sen monissa kappaleissa on toistuvia, ristiinmeneviä rytmejä. Albumin vähäinen kappalemäärä ja uusi tuotantotapa jakoi joidenkin kriitikoiden mielipiteitä.


title: Luettelo suomalaisista kirjallisuuspalkinnoista

text: Tämä on luettelo suomalaisista kirjallisuuspalkinnoista.


title: Königs Wusterhausenin lento-onnettomuus

text: Königs Wusterhausenin lento-onnettomuus tapahtui 14. elokuuta 1972, kun tilauslennolla Berliinistä Bulgarian Burgasiin ollut Interflugin Iljušin Il-62 syöksyi maahan lähellä Königs Wusterhausenia pian lentoonlähdön jälkeen. Kaikki 148 matkustajaa ja kahdeksan miehistön jäsentä kuolivat turmassa. Onnettomuus oli siihenastisen ilmailuhistorian toiseksi pahin vuotta aiemmin Japanissa sattuneen, 162 ihmishenkeä vaatineen matkustajakoneen ja sotilashävittäjän törmäyksen jälkeen.


title: Königs Wusterhausenin lento-onnettomuus

text: Onnettomuuden aiheutti koneen takaosan kuumailmaputkessa ollut halkeama, josta paennut kuuma ilma sulatti sähköjohtojen eristeitä aiheuttaen oikosulun ja tulipalon takaosan rahtitilassa. Tulipalo tuhosi hallintalaitteiden kaapeleita ja heikensi rakenteita niin, että lopulta koko pyrstö irtosi aiheuttaen hallinnan menetyksen ja maahansyöksyn.


title: Belgian rugby union -maajoukkue

text: Belgian rugby union -maajoukkue, lempinimeltään "Zwarte Duivels" tai "Diables Noirs", on Belgian kansallinen rugby union -joukkue. Se pelasi ensimmäisen pelinsä Hollantia vastaan vuonna 1932. World Rugbyn rankingissa Belgia on sijalla 24.


title: Belgian rugby union -maajoukkue

text: Belgia pelaa European Nations Cupissa 1B-divisioonassa.


title: Belgian rugby union -maajoukkue

text: Belgia on karsiutunut kaikista maailmanmestaruuskilpailuista.


title: Visanti

text: Visanti on muun muassa seuraavien suomalaisten sukunimi:


title: Libyan ilmavoimat

text: Libyan ilmavoimat () on Libyan asevoimien haara. Ilmavoimat perustettiin vuonna 1951. Ilmavoimien vahvuus oli noin 18 000 sotilasta ja 374 taistelukonetta ennen vuonna 2010 alkanutta Libyan sisällissotaa.


title: Kustannus Aarni

text: Kustannus Aarni Oy on vuoden 2014 lopussa perustettu pieni yleiskustantamo, joka toimii Jyväskylässä. Kustantamon on perustanut kirjailija Pasi Luhtaniemi.


title: Kustannus Aarni

text: Aarni julkaisee kotimaista suorasanaista kaunokirjallisuutta ja tietokirjoja, vuosittain noin 5–10 painettua teosta. Vuoden 2016 alussa Aarni aloitti myös sähköisten kirjojen julkaisun ja jokainen teos julkaistaan myös e-kirjana. Lisäksi kustantamolla on mahdollista tehdä kirja valmennuksen kautta yhdessä Hopeantakojat yhdistyksen kanssa.


title: Kustannus Aarni

text: Aarnin toiminnan ja arvojen ytimessä on kustantajan mukaan kirjailija. Kustantamo pyrkii tekemään tiivistä yhteistyötä kirjailijan kanssa jo kirjan luonnosvaiheesta lähtien. Aarnin periaatteisiin kuuluu myös kirjan kustantaminen maakunta edellä, mikä tarkoittaa, että erityisesti kirjailijan maakuntaa ja kotiseutua korostetaan tiedotuksessa ja markkinoinnissa.


title: Kustannus Aarni

text: Kustantamon toimituskuntaan kuuluu Luhtaniemen lisäksi muita ammattikirjailijoita.


title: Kustannus Aarni

text: Alkuvuodesta 2015 lähtien Aarni on julkaissut yhdeksän painettua kirjaa, joista kaksi on tietokirjoja.


title: Lähteellä

text:
Lähteellä (; tunnetaan myös nimellä "Sua lähde kaunis katselen") on Johan Ludvig Runebergin kirjoittama runo, joka tunnetaan myös lauluna. Runo ilmestyi alkujaan Runebergin vuonna 1833 julkaisemassa "Runoelmia" ("Dikter") -runokokoelman toisessa osassa. Laulun on säveltänyt ja sovittanut sekakuorolle Runebergin ystävä Fredrik August Ehrström. Tunnetuimmat suomenkieliset sanat perustuvat Elias Lönnrotin vuonna 1845 julkaisemaan käännökseen, joskin kolmas säkeistö esitetään yleensä P. J. Hannikaisen vaihtoehtoisilla sanoilla. Runeberg sai tiettävästi innoituksen runoon viettäessään nuoruudessaan aikaa Ruovedellä, jossa hänellä oli tapana istuskella erään lähteen äärellä. Kyseinen lähde tunnetaan nykyään Runebergin lähteenä.Jag sitter, källa, vid din rand
Och ser på molnens tåg,
Hur, ledda af en osedd hand,
De vexla i din våg.


title: Lähteellä

text:
Der kom en sky, den log så röd,
Som rosenknoppen ler.
Farväl! Hur snart farväl den bjöd,
För att ej komma mer.


title: Lähteellä

text:
Dock, der en annan mera klar
Och strålande igen!
Ack, lika flyktig, lika snar,
Försvinner äfven den.


title: Lähteellä

text:
Nu åter en! -- Den vill ej fly,
Den vandrar tungt sin stig,
Men, källa, mörk är denna sky,
Och den förmörkar dig.


title: Lähteellä

text:
Jag tänker, när jag ser dig så,
Uppå min egen själ:
Hur mången gyllne sky också
Har bjudit den farväl!


title: Lähteellä

text:
Hur mången, tung och dyster, spred
Sin djupa natt i den
Och kom så hastigt, ack, men skred
Så långsamt bort igen!


title: Lähteellä

text:
Men hur' de kommit, hur' de gått,
Jag känt dem ganska väl:
De varit tomma skyar blott
I spegeln af min själ.


title: Lähteellä

text:
Och spegelns ljus och mörker skall
Likväl af dem bero! --
O källa, när blir leken all,
När får din bölja ro?
Sua lähde kaunis, katselen
likellä vettäsi,
kun pilven varjot vaeltavat
kuvastimessasi.


title: Lähteellä

text:
Kas, tuoll' on pilvi loistava,
ihana, kaunoinen.
Jo lähti pois pakenemaan -
hyvästi varjoinen.


title: Lähteellä

text:
Mä näitä nähden aattelen
mun omaa sieluain.
Niin moni pilvi kultainen
noin senkin jätti vain.


title: Lähteellä

text: (Elias Lönnrotin alkuperäinen suomennos)


title: Kadmiumbromidi

text: Kadmiumbromidi (CdBr) on kadmium- ja bromidi-ionien muodostama epäorgaaninen ioniyhdiste. Yhdistettä voidaan käyttää kemikaalina valokuvauksessa ja litografiassa.


title: Kadmiumbromidi

text: Huoneenlämpötilassa kadmiumbromidi on vaaleankeltaista kiteistä ainetta. Yhdiste on polymorfista ja siitä tunnetaan 4 eri kidemuotoa. Kadmiumbromidi liukenee hyvin veteen ja liukenee hieman myös eräisiin orgaanisiin liuottimiin kuten etanoliin, dietyylieetteriin ja asetoniin. Kidevedettömän yhdisteen lisäksi tunnetaan myös kidevedelliset monohydraatti (CdBr·HO) ja tetrahydraatti (CdBr·4HO), jotka ovat väriltään valkoista. Kidevesi poistuu rakenteesta kuumennettaessa noin 200 °C:n lämpötilaan.


title: Kadmiumbromidi

text: Kadmiumbromidia valmistetaan kuumentamalla metallista kadmiumia bromin läsnä ollessa, kadmiumin ja bromiveden välisellä reaktiolla tai kadmiumasetaatin ja asetyylibromidin välisellä reaktiolla jääetikkaliuoksessa.


title: Kadmiumbromidi

text: Kadmiumbromidia käytetään valokuvausfilmien valmistamiseen sekä kemikaalina litografiatöissä.


title: Aeroflotin lento 331

text: Aeroflotin lento 331 oli neuvostoliittolaisen Aeroflotin reittilento Moskovasta Frankfurtin ja Lissabonin kautta Havannaan, jonne laskeutuminen päättyi 27. toukokuuta 1977 törmäykseen voimalinjoihin noin kilometrin päässä Havannan José Martín kansainvälisestä lentoasemasta. Iljušin Il-62M-koneessa olleista 70 hengestä vain kaksi matkustajaa selvisi hengissä. Lisäksi onnettomuudessa kuoli yksi ihminen maassa.


title: Aeroflotin lento 331

text: Onnettomuuden aiheuttivat miehistön tekemät navigointi- ja ohjausvirheet.


title: Aeroflotin lento 331

text: Onnettomuuspäivänä lento 331 lensi Moskovasta Frankfurtin kautta Lissaboniin, jossa vaihdettiin miehistöä. Vaihdon jälkeen kone jatkoi kohti Havannaa kello 3.32 (GMT). Lennon matkustajista 28 oli Neuvostoliitosta, 12 Yhdistyneestä kuningaskunnasta, kahdeksan Kuubasta, kolme Ruotsista, kaksi Australiasta, Saksasta sekä Guinea-Bissausta ja yksi Alankomaista ja Meksikosta. Lentoaika Havannaan oli 9 tuntia 20 minuuttia.


title: Aeroflotin lento 331

text: Lähestymisen alussa lennonjohtaja antoi miehistölle luvan laskeutua 35 000 jalasta 15 000 jalkaan. Hän käski miehistöä käyttämään lähestymisreittiä numero 2, jossa lennetään Havannan radiomajakan yli suuntaan 272 astetta, jatketaan eteenpäin kaksi minuuttia ja sen jälkeen käännytään suuntaan 52 astetta, mikä tuo koneen liukupolulle 10,5 kilometrin päässä kiitotien alusta. Sään ilmoitettiin olevan kirkas, näkyvyyden kahdeksan kilometriä ja ilmanpaineen merenpinnan tasolla 758 mmHg. Ilmanpainearvo kerrottiin miehistölle lähestymisen aikana kolmesti, ja he kuittasivat tiedon joka kerta.


title: Aeroflotin lento 331

text: Radiomajakan ohitettuaan miehistö jatkoi eteenpäin vain minuutin ja 23 sekuntia eikä kahta minuuttia, kuten lennonjohdon määräämään lähestymisreittiin kuului. Sen jälkeen konetta käännettiin vasemmalle ensin 20 ja myöhemmin 30 asteen kallistuksella. Kone liittyi liukupolun leikkaavalle linjalle yhdeksän kilometrin päässä kiitotiestä, kun alun perin etäisyyttä piti olla 14–15 kilometriä. Liukupolulle päästyään miehistö alkoi laskea korkeutta 4,5–5 m/s vajoamisnopeudella. Korkeusmittarien paineasetusta ei missään vaiheessa muutettu, vaikka lentoasemalla paine oli 752 mmHg, pienempi kuin merenpinnan tasolla. Niinpä mittarit näyttivät koneen olevan 64 metriä korkeammalla kuin se todellisuudessa oli. Miehistö ei tarkkaillut lentokorkeutta eikä ollut säätänyt korkeusmittareita varoittamaan koneen ollessa päätöksentekokorkeudessa, 150 metrissä.


title: Aeroflotin lento 331

text: Kolmen kilometrin päässä kiitotiestä kone joutui paikalliseen, 30–40 metrin paksuiseen sumukerrokseen. Vaikka näköyhteyttä kiitotiehen ei ollut, miehistö jatkoi laskeutumista päätöksentekokorkeuden alapuolelle vajoamisnopeudella 7 m/s. Kello 8.45.31 paikallista aikaa (12.45.31 GMT) kone osui voimalinjoihin 23–25 metrin korkeudella maanpinnasta. 2,5 sekuntia aiemmin lentäjät olivat tehneet voimakkaita ohjausliikkeitä, mutta eivät enää saaneet vältettyä törmäystä. Koneen oikea siipi ja vakaaja vaurioituivat, ja se alkoi kallistua nopeasti oikealle. Kolmen sekunnin kuluttua kallistuskulma oli jo 70 astetta. Kone lensi kahden 28-metrisen sähköpylvään välistä 60 metrin päässä kiitotien keskilinjasta ja katkaisi neljä ylintä johtoa. Sen jälkeen se katkoi 22 palmun latvat ja kaatoi yhden palmun ennen kuin syöksyi maahan 5,5 sekuntia voimalinjaan osumisen jälkeen.


title: Aeroflotin lento 331

text: Kone syöksyi oikea siipi ja kylki edellä jättömaalle 1 270 metrin päässä kiitotien alkupäästä ja 121 metriä kiitotien linjasta sivuun. Se hajosi osiin ja tuhoutui lähes täysin tulipalossa. Koneen hylky levisi 130×70 metrin alueelle. Koneessa oli 61 matkustajaa ja yhdeksän miehistön jäsentä. Vain kaksi matkustajaa selvisi elossa, ja lisäksi yksi ihminen maassa sai surmansa onnettomuudessa.


title: Aeroflotin lento 331

text: Onnettomuuden todettiin johtuneen miehistön tekemistä virheistä. Ensimmäinen virhe oli lähestymiskuviosta poikkeaminen, jonka vuoksi kone tuli liukupolulle 5–6 kilometriä lähempänä kiitotietä kuin oli tarkoitus. Toinen virhe oli se, ettei korkeusmittareihin säädetty oikeaa ilmanpaineasetusta, minkä seurauksena kone lensi 64 metriä matalammalla kuin mittarit näyttivät. Lisäksi miehistö ei tarkkaillut lentokorkeuttaan lähestymisen aikana ja jatkoi laskeutumista päätöksentekokorkeuden alapuolelle sumussa.


title: Vormö

text: Vormö on saari Suomenlahdessa Inkoon edustalla. Saaren pinta-ala on noin kaksi neliökilometriä.


title: Vormö

text: Vormöllä on Siuntion kunnan virkistysalue. Noin kolmen hehtaarin alueella on kaksi uimarantaa ja rannassa on Siuntion venekerhon laituri.


title: Auja al-Hafir

text: Auja al-Hafir eli Auja tai El Auja on muutamien lähteiden luona sijaitseva kylä ja vanha teiden risteyspaikka Negevin ja Siinain välillä. Alue on vanhastaan 'Azazme-heimon laidunmaata. Nykyisin se kuuluu Israeliin mutta on aivan lähellä Egyptin rajaa. Vuosina 1948–1967 kylä ympäristöineen oli YK:n valvoma demilitarisoitu alue. Nykyään siellä sijaisevat Nitzanan sisäoppilaitos ja israelilainen Kti'otin varuskunta.


title: Auja al-Hafir

text: Paikasta on eri yhteyksissä käytetty nimiä "El-Audja" , "Uja-al-Hafeer", "El Auja el Hafir" monine muunnelmineen.


title: Auja al-Hafir

text: "A‘waj" merkitsee arabian kielellä "taivutettua", ja Al-Auja on monien mutkittelevien jokien nimi. Sellaisia ovat Yarkon-joki Israelissa sekä Jerikon ohi kulkeva pienempi joki, joiden molempien nimet ovat arabiaksi El-Auja. "Hafir" merkitsee rinteeseen rakennettua vesisäiliötä, Sudanissa myös maan kuivattamiseksi kaivattua ojaa.


title: Auja al-Hafir

text: Alueelta on löydetty saviastioita toiselta vuosisadalta ennen ajanlaskumme alkua, ja ne liittyvät tuntemattoman, todennäköisesti nabatealaisten rakentaman suuren rakennuksen perustuksiin. Alue ei tiettävästi kuulunut hasmonealaisten eikä Herodesten kuningaskuntaan, vaan se pysyi osana nabatealaisten vaikutuspiiriä, kunnes Rooman keisari Trajanus vuonna 105 valloitti Nabatean kuningaskunnan. Laaja suorakulmainen linnoitus kukkulan huipulla on todennäköisesti peräisin 300-luvulta, kirkko ja siihen liittyvät rakennukset ilmeisesti ennen vuotta 464. Auja al-Hafiria koetteli rutto, joka levisi laajalle itäisen Välimeren ympärille vuonna 541. Alueella suoritettiin 1930-luvulla H. Dunscombe Coltin johdolla arkeologisia kaivauksia, joissa löydettiin 500- ja 600-luvuilta peräisin olevia papyruksia. Yksi niistä on paikallisen arabikuvernöörin päätös, jolla kristityille asukkaille myönnettiin uskonnonvapaus edellyttäen, että he maksoivat säädetyn veron. Vuoden 700 jälkeen kylä ilmeisesti autioitui, mahdollisesti kuivuuden vuoksi, kun sateet alkoivat jakautua eri alueiden kesken eri tavalla kuin aikaisemmin.


title: Auja al-Hafir

text: Osmanien Turkki rakensi paikalle poliisiaseman vuonna 1902. Ennen ensimmäistä maailmansotaa siellä oli sotilastukikohta. Vuosien 1905 ja 1915 välillä sinne rakennettiin rautatie ja suuri hallinnollinen keskus sekä virkamiesten asuintaloja.


title: Auja al-Hafir

text: Tammikuun puolivälissä Turkki yritti ottaa haltuunsa Suezin kanava. Osana tätä epäonnistunutta yritystä 20 000 turkkilaista sotilasta eteni El Aujan kautta Siinaille. Samoihin suurin osa muinaisaikaisten rakennusten kivistä kuljetettiin pois Gazan kaupungin rakentamiseksi.


title: Auja al-Hafir

text: Palestiinan brittiläisen mandaattivallan aikana (1920–1948) Auja kuului Beersheban piirikuntaan.


title: Auja al-Hafir

text: Paikalliset asukkaat eivät osallistuneet vuosien 1929 ja 1936 mellakoihin, mutta kesällä 1938 paikalla oli jonkin verran levottomuuksia.


title: Auja al-Hafir

text: Vuoden 1936 levottomuuksien jälkeen brittiläinen mandaattihallinto käytti Aujaa vankileirinä, jonne suljettiin vangittuja palestiinalaiset arabijohtajat kuten Awni Abdul Hadi. Siellä pidettiin myös karkotettuja juutalaisia kommunisteja. Vangit siirrettiin myöhemmin Tzrifinin (Sarafandin) sotilastukikohtaan.


title: Auja al-Hafir

text:
Autiomaan halki Suezin kanavalle johtanut päätie johti El Aujasta Ismaïliaan, ja vuoteen 1948 saakka se oli ainoa Palestiinasta Egyptiin johtanyt päällystetty tie.
Yhdistyneiden kansakuntien vuonna 1947 hyväksymän Palestiinan jakosuunnitelman mukaan Aujan oli määrä kuulua arabivaltioon. Vuonna 1948 Egyptin armeija käytti aluetta sotilastukikohtana. Aujan taistelussa Israelin ja arabien välisessä sodassa 1948 paikan valloitti 89. mekanisoitu kommandopataljoona, johon kuului englannin kieltä puhunut joukko englantilaisia, saksalaisia, hollantilaisia, rhodesialaisia, eteläafrikkalaisia ja yhdysvaltalaisia vapaaehtoisia.


title: Auja al-Hafir

text: Vuoden 1949 aseleposopimuksella kylän ympärille muodostettiin 145 km:n laajuinen, UNTSOn valvoma demilitarisoitu alue, joka tunnettiin nimellä "Al-Aujan vyöhyke". Syyskuussa 1953 Israel perusti sen välittömään läheisyyteen Giv'at Rachelin linnoitetun tukikohdan, joka myöhemmin sain nimen Ktzi'ot. Tämän Nahalin etuvartioaseman nimi oli aluksi Giv'at Rachel. Huolimatta Yhdistyneiden kansakuntien turvallisuusneuvoston vähän aikaisemmin antamasta päätöslauselmasta Israel miehitti alueen 21. syyskuuta 1955 ja piti sitä hallussaan, kunnes se vuoden 1956 Suezin kriisin päättyessä vetäytyi Siinailta ja Gazasta. Tämän jälkeen vuoden 1967 kuuden päivän sotaan saakka demilitarisoitua vyöhykettä ja sen rajaa valvoi YK:n rauhanturvajoukko UNEF.


title: Auja al-Hafir

text: Israel miehtti El Aujan uudestaan kuuden päivän sodassa vuonna 1967 ja on siitä lähtien pitänyt sitä hallinnassaan. Alueella on suuri sotilastukikohta ja vankileiri.


title: After Three Days

text: After Three Days on Christian Sievertin, Jukka Tolosen, Mads Vindingi ja Luiz Carlos De Siqueiran yhteisalbumi, joka julkaistiin vuonna 1978 levymerkillä Hookfarm. Levystä on tehty CD-versio vuonna 2015.


title: Jawed Karim

text: Jawed Karim (s. 28. lokakuuta 1979, Merseburg, Itä-Saksa) on amerikansaksalainen internet-yrittäjä. Karim tunnetaan parhaiten yhtenä YouTuben perustajista ja ensimmäisenä henkilönä, joka latasi videon YouTubeen.


title: Antero Voutilainen

text: Antero Voutilainen (6. tammikuuta 1914 Lapinlahti – 30. elokuuta 1998) oli suomalainen lääkäri ja professori.


title: Antero Voutilainen

text: Voutilaisen vanhemmat olivat opettaja Antti Voutilainen ja Lahja Vainio ja puoliso vuodesta 1942 sairaanhoitaja Martta-Raakel Haapala. Hän tuli ylioppilaaksi Joensuun lyseosta 1934 ja valmistui lääketieteen lisensiaatiksi 1945. Lääketieteen ja kirurgian tohtoriksi Voutilainen väitteli 1954. Hän erikoistui röntgentutkimukseen ja -hoitoon 1952 ja sädehoidon suppeaan erikoisalaan 1961. Uransa alkuvuosina hän toimi lääkärinä eri sairaaloissa, vuonna 1955 hänestä tuli HYKSin sädehoitoklinikan apulaisylilääkäri. Sodissa Voutilainen toimi muun muassa kenttäsairaalan ja varuskuntalääkärinä, hän oli sotilasarvoltaan reservin lääkintäkapteeni (1962). Voutilainen oli Oulun yliopiston röntgenologian vt. professori 1962–1963 ja professori 1965 ja Helsingin yliopiston lääketieteellisen radiologian dosentti 1957–1968 Sittemmin hän oli Turun yliopiston onkologian ja sädehoito-opin professori 1965–1977 ja tutki radiologiaa. Hän oli viran ensimmäinen haltija. Voutilaisella, joka oli isotooppilääketieteen uranuurtajia Suomessa, oli paljon luottamustoimia alansa yhdistyksissä ja järjestöissä. Hän oli Suomen radiologiyhdistyksen ja Suomen onkologiayhdistyksen kunniajäsen ja sai syöpäjärjestöjen hopeisen ansiomitalin.


title: LOT:n lento 7

text: LOT:n lento 7 oli LOT:n reittilento New Yorkista Varsovaan. 14. maaliskuuta 1980 lennolla käytetty Iljušin Il-62 syöksyi maahan Varsovassa. Kaikki 77 matkustajaa ja kymmenen miehistön jäsentä kuolivat onnettomuudessa.


title: LOT:n lento 7

text: Lento oli lähestymässä Okęcien lentoasemaa, kun miehistö huomasi, ettei laskutelineiden lukittumisesta kertova valo ollut syttynyt. Kun moottorien tehoa lisättiin, moottorin numero 2 turbiinin levy hajosi kappaleiksi metallin väsymisestä johtuen. Palaset vaurioittivat korkeusvakaajien ja peräsimen ohjauskaapeleita, minkä seurauksena miehistö menetti koneen hallinnan.


title: The Group (albumi)

text: The Group on The Groupin esikoisalbumi, joka julkaistiin vuonna 1978 levymerkillä Dig It. Levystä on tehty CD-versio vuonna 2001.


title: Yövahti (televisiosarja)

text: Yövahti (engl. "The Night Manager") on brittiläis-yhdysvaltalainen draamasarja, joka perustuu John le Carrén romaaniin "Yön pakolainen". Sarja alkoi brittiläisellä BBC One -kanavalla ja yhdysvaltalaisella AMC-kanavalla keväällä 2016. Suomessa sarjan esittäminen alkoi MTV3-kanavalla 22. kesäkuuta 2016.


title: Yövahti (televisiosarja)

text: Jonathan Pine (Tom Hiddleston) on entinen brittisotilas, joka työskentelee egyptiläisen hotellin yövastaavana. Pine tutustuu asekauppaan sotkeutuneen mahtimiehen rakastajattareen. Pine saa häneltä asiakirjoja, jotka liittyvät Kairon asekauppoihin. Rakastajatar kumminkin murhataan, koska oli antanut asiakirjat Pinelle. Tämän vuoksi Pine muuttaa toimipisteensä luksushotelliin Alpeille. Neljä vuotta myöhemmin hän kohtaa työssään Richard Onslow Roperin (Hugh Laurie), miehen, jonka epäilee olevan Kairon tapahtumien takana.


title: Yövahti (televisiosarja)

text:
Jonathan päätyy brittiläisen tiedustelupalvelun operaatioon, jossa hänen kontaktinaan toimii Angela Burr (Olivia Colman). Operaation myötä Pine saa uuden identiteetin, jonka turvin hän soluttautuu asekauppias Roperin sisäpiiriin. Roper on erittäin älykäs, vaikutusvaltainen miljardööri, jonka lähipiiriin kuuluvat tyttöystävä Jed (Elizabeth Debicki) ja luotettava yhteistyökumppani Corkoran (Tom Hollander).
Britanniassa sarja näytettiin kuutena jaksona. Suomessa sarjassa on kahdeksan jaksoa, koska alkuperäiskanava BBC Onella ei ole mainoskatkoja, mutta Suomen esityskanava MTV3:lla puolestaan on mainoskatkot.
Sarjaa on esitetty Iso-Britannian ja Yhdysvaltojen lisäksi monissa muissakin maissa, esimerkiksi Suomessa, Espanjassa, Uudessa-Seelannissa, Australiassa, Alankomaissa, Puolassa ja Saudi-Arabiassa.


title: Yrjö Vuokila

text: Yrjö Ilmari Vuokila (25. kesäkuuta 1924 Kemin maalaiskunta – 19. maaliskuuta 2000 Helsinki) oli suomalainen metsätieteilijä. Hän oli Metsäntutkimuslaitoksen metsänarvioimisen tutkimusosaston puuntuotostutkimuksen professori vuosina 1971–1987. Hän tutki metsänkasvatustoimenpiteiden vaikutuksia puuntuotantoon niin määrällisesti kuin rakenteellisestikin.


title: Yrjö Vuokila

text: Vuokila valmistui ylioppilaaksi 1943, metsänhoitajaksi 1948, maatalous ja metsätieteiden kandidaatiksi 1950 ja lisensiaatiksi 1951. Hän väitteli tohtoriksi 1958. Hän teki opintomatkan Yhdysvaltoihin 1950–1951 ja suoritti siellä Master of Forestry tutkinnon 1951.


title: Yrjö Vuokila

text: Vuokila oli Metsäntutkimuslaitoksen vanhempi assistentti 1954–1959, metsänarvioimistieteen vt. professori 1959–1962, kasvu- ja tuotostutkimuksen professori vuodesta 1969, Helsingin yliopiston metsänarvioimistieteen dosentti 1960–1962 ja apulaisprofessori 1962–1969. Suomen Metsätieteellisen Seuran sihteeri hän oli 1969–1973, varapuheenjohtaja 1973–1974 ja puheenjohtaja 1974–1975. Hän oli myös Suomen metsäyhdistyksen puheenjohtaja ja Suomalaisen Tiedeakatemian jäsen.


title: Yrjö Vuokila

text: Sanaris Oy:n toimitusjohtaja, ristikonlaatija Erkki Vuokila, on Yrjö Vuokilan poika. Yrjö Vuokila oli mukana perustamassa yhtiötä poikansa ja miniänsä kanssa.


title: Herää Suomi!

text: Herää Suomi! on Arvid Genetzin (nimimerkki Arvi Jännes) sanoittama ja hänen veljensä Emil Genetzin säveltämä suomalainen isänmaallinen laulu. Suomenmielisissä piireissä sitä tarjottiin 1800-luvun lopulla vaihtoehtoiseksi Suomen kansallislauluksi alkuperältään ruotsinkielisen "Maamme"-laulun tilalle, ja se säilytti suosionsa pitkään myöhemminkin.